Lege oharra - ELIKA Fundazioa\nDokumentu honen bidez, www.elika.eus web gunea erabiltzeko baldintza orokorrak arautu nahi ditugu.\nwww.elika.eus web guneko edukia edota zerbitzuak erabiltzeak esan nahi du erabiltzaileak onartu egiten dituela Erabilera-Baldintza orokorretan aipatzen diren lege-ohar guzti-guztiak, inolako salbuespenik egin gabe. Eta baldintza horiek aldatu egin ahal dira.\nLegeekin bat etorrita, asmo onez, eta ordena publikoarekin, trafiko-erabilerekin eta hemen aipatuko ditugun erabilera-baldintzekin ados egonda, web gunea era egokian erabiltzeko konpromisoa hartuko du erabiltzaileak. Obligazioak bete ezik, eta kalte-galerak sortuz gero, erabiltzaileak erantzun egin behar izango du www.elika.eus web gunearen aurrean, bai eta hirugarrenen aurrean ere.\nWeb gunean edonon sar daiteke, eta berorren zerbitzuak doakoak izango dira. Hala ere, www.elika.eus web gunetik mugatu ahal izango dugu hainbat zerbitzu erabiltzea, horretarako galdetegi zehatz bat betetzen ez bada. Galdetegi hori betetzean, erabiltzaileak ziurtatu egin beharko du erakundeari eskainiko dizkion datuak benetakoak izango direla eta eguneratuta egongo direla. Halaber, erabiltzaileak erantzukizun osoa izango du bertan adierazten duena faltsua edo gezurra balitz.\nEra berean, edukiak eta zerbitzuak ondo erabiliko dituen konpromisoa hartuko du erabiltzaileak. Horrekin batera, debekatuta egon edo legez kanpokoak izan daitezkeen ekintzetan parte hartuko ez duelako konpromisoa ere hartuko du; hau da, ziurtatu beharko du www.elika.eus web gunearen, www.elika.eus web gunean parte hartzen duten administrazio publikoen edo hirugarrenen eskubideak ez dituela urratuko horrelako ekintzekin.\nb) Baliabide informatikoez baliaturik, beste erabiltzaile batzuk web gunean sar daitezela edo zerbitzuak erabil ditzatela oztopatzea; zehatzago esanda, www.elika.eus web guneak eskaintzen dituen zerbitzuak oztopatzea. Halaber, sistema horiek hondatu, eten edo bertan akatsak sortu ahal dituzten ekintzak debekatuta egongo dira.\ne) Sistema erabiltzea www.elika.eus web gunearen, administrazio publikoen edo hirugarrenen sistema informatikoetako gune debekatuetan sartzeko asmoz edota informazioa lortzeko asmoz.\ng) Edozein bitarteko erabilita ere, programak, birusak, makroak, appletsak, controls ActiveXak sartzea edo www.elika.eus web gunearen, beste erabiltzaile batzuen, administrazio publikoen edo hirugarrenen sistema informatikoak kaltetu ahal dituzten beste edozein gailu logiko edo karakter-sekuentzia sartzea.\nl) www.elika.eus web gunearen, administrazio publikoen edo hirugarrenen industria jabetzaren eskubideak edo jabetza intelektualaren eskubideak urratzea.\nWeb gunean hiperesteka bat jartzeak ez du esan nahi www.elika.eus web gunearen eta estekaren jabearen artean inolako harremanik dagoenik. Era berean, ez du esan nahi www.elika.eus web guneak ezarri, onartu edo baimendu egiten dituenik web gune horretan agertzen diren eduki edo zerbitzuak. Hiperesteka jarri nahi duten pertsonek ziur egon beharko dute erabiltzaileak web gunearen hasiera-orrian (home-page) baino ezin izango direla sartu. Era berean, pertsona horiek ezin izango dute adierazpen faltsurik, okerrik edo akastunik egin marken, merkataritzako izenen eta bereizgarrien gainean; eta ezin izango dute legez kontrako, ohitura egokien eta ordena publikoaren kontrako edukirik bertan jaso.\nWeb gune honetako edukiek izaera orokorra dute, eta informazioa eskaintzea dute helburu. Ondorioz, ezin izango dugu ziurtatu zerbitzu guztiak erabiltzea posible izango dela, ez eta zerbitzu horiek guztiz zehatzak, zuzenak, legezkoak edo eguneratuak izango direla ere. Era berean, ezin izango dugu ziurtatu edukiok egokiak izango direla edo helburu zehatz baterako erabili ahal izango direla. Ordenamendu juridikoak baimendu ahal duen esparruraino, www.elika.eus web guneak ez du inolako erantzunik izango hurrengo kalte-galeren aurrean:\na) Web gunean sartu ezin bada edo edukiak guztiz benetakoak, zehatzak, zuzenak edota eguneratuak ez badira. Era berean, transmititu, barreiatu, bildu, eskura eman edo web gunearen zein berorren zerbitzuen bidez lortutako edukietan oker edo akatsik badago.\nb) Edukietan birusik edo bestelako elementu kaltegarririk badago eta sistema informatiko, dokumentu elektroniko edo erabiltzaileen datuak kaltetu ahal badituzte.\nc) Web gunea era egokian ez erabiltzeagatik legerik ez errespetatzea edo asmo onez ez jokatzea edota ordena publikoa, trafiko-erabilera eta aipatutako erabilera-baldintzekin bat ez etortzea. Zehatzago esanda, eta, adibide bat ematearren, www.elika.eus web guneak ez du erantzukizunik izango hirugarrenen jabetza intelektualaren eskubideak eta industria jabetzaren eskubideak urratzen badira. Halaber, ez du erantzukizunik hartuko enpresa-sekretuak, ohorerako eskubideak, norbere eta familiaren intimitatea izateko eskubideak eta norberaren irudia izateko eskubideak urratzen badira, edota bidegabeko lehia eta zilegizkoa ez den publizitatea web gunean agertzen bada.\nEra berean, www.elika.eus web guneak ez du erantzukizunik izango web gunetik kanpo ager daitekeen informazioaren gainean edo gure webmasterrak kudeatzen ez duen informazioaren gainean. Web gunean agertzen diren linkek erabiltzaileari informazioa eskaintzea dute helburu; link horiei esker, erabiltzaileak informazio-iturri zehatzagoak izan eta informazio gehiago lortu ahal izango du. www.elika.eus web guneak ezin izango du bermatu eta ez du erantzukizunik hartuko link horien funtzionamenduaz edo sartzeko bideaz. Orobat, ez du iradokiko, gomendatuko edo gonbidatuko link horietan sartzera; beraz, ez du erantzukizunik hartuko berorren ondorioez.\n4.1 Nola lortu ditugu zure datuak?\nInteresdunak berak eman dizkigu: Dagoeneko bezero/hornitzaile bazara (egungoa edo potentziala), edo gure app-aren erabiltzaile bat edo antolatzen dugun ekitaldiren batera joaten dena, edo, adibidez, gurekin lan egiteko curriculum bat bidaltzen badiguzu, zuk eman dizkiguzu datuak, gure zerbitzuak bai off-line bai on-line eskatzean zurekin harremanetan jartzeko eta komunikatzeko, eskatutako zerbitzuak emateko, zure curriculuma kudeatzeko edo, hala badagokio, zurekin kontratu-harremana izateko.\nZure datu pertsonalak ematen dizkiguzunean, bermatzen duzu informazio hori emateko gaituta zaudela eta informazioa benetakoa, egiazkoa, zehatza eta eguneratua dela, ez dela konfidentziala eta ez duela urratzen kontratu-murrizketarik edo hirugarrenen eskubiderik, eta konpromisoa hartzen duzu beste erabiltzaile batzuen lekua ez hartzeko. <0}<0}\nAutomatikoki lortzea, gure webgunea bisitatzean: datuak webgune honen bitartez eman badizkiguzu, informazioa biltzen dugu, adibidez, webgunean sartzen zarenean, inprimaki bat datu pertsonalekin betetzen duzunean edo gurekin zuzenean posta elektronikoaren bidez harremanetan jartzen zarenean.\nGure webgunea bisitatzen duzunean, datuak bidaltzen dira zure nabigatzailetik gure zerbitzarira, gure zerbitzuak optimizatzeko eta erabiltzaile gisa zure esperientzia hobetzeko; adibidez, orrian sartzen zarenean edo gure zerbitzuetan hirugarrenen bitartez (hala nola sare sozialak) saio bat hasten duzunean. Datu horiek automatikoki bil eta biltegira ditzakegu, edo hirugarrenek egin dezakete hori gure izenean. Datuok honako hauek izan daitezke:\nbisitaren egun eta ordua\nerabiltzailearen jatorrizko webgunearen url-a\nerabilitako nabigatzaileari buruzko informazioa (nabigatzailearen mota eta bertsioa, sistema operatiboa…)\nErabilera horiek, saioak eta lotutako informazioa tratatu eta erregistra ditzakegu, modu independentean edo hirugarrenen zerbitzuak baliatuz, baita “cookie”ak eta beste jarraipen-teknologia batzuk (hala nola flash cookie-ak eta webgune-analitikak) erabiliz ere.\nGure webguneak sare sozialetarako konektoreak baditu, erabakitzen duzunean gurekin sare sozial baten bitartez elkarreraginean jardutea, guk ezin dugu gure gain hartu erabiltzaileak hautatutako pribatutasun-konfigurazioaren erantzukizunik; izan ere, sare sozialak zure ip helbideari edo gure webgunean bisitatzen duzun orriari buruzko informazioa eman dezake. Gainera, cookie bat ezar dezake behar bezala funtziona dezaten, adibidez, zure izena agertuko da ematen dituzun “like”etan edo sare sozial batean gure orriari buruz egiten dituzun iruzkinetan. Nahi ez baduzu zure datu pertsonalak “like” edo iruzkin horiei lotuta agertzea, konfiguratu zure pribatutasuna hori saihesteko. Erabili izenordeak zure datuetarako, zure izen-abizenak ezagutzera emango ez duen nick edo ezizen bat jarrita, adibidez.\nGure webgunean bisitatzen ari zarenean sare sozial horietako batean saioa hasten baduzu, sare sozialak informazio hori gehitu ahal izango du zure profilean eta informazioa sare sozialera transferituko da. Datu-transferentzia hori egitea nahi ez baduzu, irten sare sozialeko zure saiotik gure webgune edo aplikazio mugikorretan sartu aurretik; izan ere, ez dago gure esku konektore sozialen bidezko datu-bilketa eta -transferentzia horretan eragitea.\nErabiltzaileak erabakitzen badu, gure orri ofizialaren bitartez, sare sozial batean testuak, argazkiak, bideoak eta bestelako informazioa eta/edo edukiak partekatzea, bera izango da eduki horiek dagokien lege‑araudia betetzearen erantzule bakarra.\nNolanahi ere, aukera izango dugu erabiltzaileak argitaratutako edozein eduki ezabatzeko, bai webgune honetatik, bai sare sozialetako gure orrietatik, hautematen badugu erabiltzaileak urratu egin duela indarrean dagoen legeria eta pribatutasun-politika honetan adierazitakoa.\nSare sozialak ez daude zuzenean gure zerbitzuetan sartuta. Haiekin duzun elkarreragina haien politikek arautzen dute; ez, ordea, gureek. Irakurri sare sozial horien pribatutasun-politikak alderdi hauei buruzko informazio zehatza lortzeko: datu pertsonalen bilketa eta transferentzia, zure eskubideak eta zure pribatutasunaren konfigurazioa.\n4.2. Hirugarrenen datuak\nBeste pertsona batzuen datuei dagokienez, horien pribatutasuna errespetatu behar duzu, eta arreta berezia izan behar duzu haien datu pertsonalak argitaratzeko unean. Gogorarazten dizugu, erabiltzaile gisa, zeure datu pertsonalak emateko eta horien tratamendua baimentzeko eskubidea duzula soilik; hau da, hirugarrenen datuekin ezin duzula hori egin. Gainera, gogorarazten dizugu hirugarrenen datuak ematen badizkiguzu datu pertsonalak lagatzen arituko zarela, eta zure erantzukizuna izango dela hirugarrenen aurretiazko berariazko baimena izatea horiek erabiltzeko eta guri emateko. Hortaz, horrelakoetan, haien datuak gure fitxategietan sartu izanaren berri emateko erantzukizuna hartzen duzu.\nHirugarrenen datuak haien baimenik gabe argitaratzeak honako hauek urra ditzake datuak babesteari buruzko araudiaz gainera: haien ohorerako, intimitate pertsonalerako eta haien irudirako eskubidea. Eskubide horien babesa araututa dago maiatzaren 5eko 1/1982 Lege Organikoan, Ohorerako, Norberaren eta Familiaren Intimitaterako, eta Norberaren Irudirako Eskubidearen Babes Zibilari buruzkoan.\nDatuak hainbat xedetarako erabil ditzakegu, besteak beste:\nDagoeneko bezero/hornitzaile bazara (egungoa edo potentziala), edo gure app-aren erabiltzaile bat edo antolatzen dugun ekitaldiren batera joaten dena, zurekin harremanetan jartzeko eta komunikatzeko, eskatutako zerbitzuak emateko edo, hala badagokio, zurekin kontratu-harremana izateko.\nGure webgunearen erabiltzailea edota e-mail baten igorlea edo hartzailea besterik ez bazara, zurekin harremanetan egoteko eta komunikatzeko eta online egiten dizkiguzun eskaerak kudeatzeko..\nZure curriculum-datuak ematen badizkiguzu edo zure curriculuma bidaltzen badiguzu, zurekin harremanetan jartzeko eta egiten ditugun hautaketa-prozesuak kudeatzeko.\n4.4 Datuak gordetzeko epea\nDatu pertsonalak gorde egingo ditugu interesdunak horiek ezabatzeko eskatzen ez duen bitartean. Interesdunak hori eskatuta ere, datuak gorde ahal izango ditugu dauzkagun legezko/kontratuzko betebeharrak betetzeko beharrezkoa den denboraz —datuen tratamendua murriztuta—edo gure erantzukizun oro preskribatzeko edo interesdunarekin izandako harremanaren ondoriozko erreklamazioak egin eta horien aurrean defendatzeko aurreikusitako lege-epeetan.\nAlde batetik, elkartzen gaituen harreman juridikoa izan daiteke, egun bazkidea/bezeroa bazara, edota aldeen artean dagoen edozein motatako aurrekontratu-harremana (adibidez, informazioa eskatu badiguzu), betiere etorkizunean alde horietako izan bazaitezke.\nZure baimena ere izan daiteke, gure webgunearen bitartez eskabide bat egin badiguzu, haren edo gure app-aren erabiltzaile soila zarenean edo zure curriculuma bidali diguzunean edo gure ekitaldietako batzuetara etorri bazara. Baimen hori zalantzarako tokirik utzi gabe ematen diguzu zure datuak online edo off line ematen dizkiguzunean; izan ere, baimena ematen duzula adierazten duen ekintza garbitzat hartuko da ekarpen hori. Baimena edonoiz kendu ahal izango duzu. Horretarako, e-mail bat bidali behar diguzu berri@elika.eus helbidera. Nolanahi ere, baimena kentzeak esan nahi du ezingo dizugula eskatutako zerbitzurik eman edo zure eskaerei erantzun.\nHalaber, dagokigun araudia betetzea era izan daiteke, adibidez, kontsumitzaileei eta erabiltzaileei buruzko araudia betetzea.\nDatuak legez jakinarazi behar zaizkien erakunde edo organismoei (adibidez, zerga-administrazioari, zerga-betebeharrak gauzatzeko).\nGure jarduerarako zerbitzu osagarriak egiteko (ostatatzea, housing-a, software as a service, urrutiko segurtasun-kopiak, laguntza- edo mantentze-informatikorako zerbitzuak, posta elektronikoaren kudeatzaileak, e-mail arrunten eta marketineko e-mailen bidalketa, fitxategien transferentzia, etab.) Estatu Batuetako hornitzaileak erabiltzen baditugu eta horiek datu pertsonalak eskura baditzakete, enpresa horiek askotarikoak izan daitezke eta denboran zehar alda daitezke. Dena den, USA eta EB arteko Privacy Shield hitzarmenari atxikitako enpresak hautatuko ditugu, edota babes-maila egokikotzat deklaratu izan diren herrialdeetako enpresak. Horrek esan nahi du enpresa horiek bere burua behartzen dutela Europakoen baliokideak diren eskakizunak betetzera datuak babesteko arloan. Nolanahi ere, datuak babesteko politika hau onartzean, berariazko baimen garbia ematen duzu datuak enpresa horiei helarazteko, jakinik horrek nazioarteko datu-transferentzia dakarrela (Europako Ekonomia Eremutik kanpoko herrialde batera), eta baimen garbia ematen duzu transferentzia hori egiteko.\nBidezkoak direnean, datuak eskuratzeko, zuzentzeko, ezabatzeko, tratamendua mugatzeko edo tratamenduaren aurka egiteko eskubideak baliatu ahal izango dituzu. Halaber, eskubidea izango duzu zure datuen tratamendu automatizatuan soilik oinarritutako erabakien xede ez izateko.\nPribatutasun-politika honen hasieran adierazitako posta arrunteko edo posta elektronikoko helbidean baliatu ahal izango dituzu eskubide horiek. Bi kasuetan, idatzitako eta sinatutako eskabidea bidali beharko duzu, zure NANaren edo pasaportearen nahiz zu identifikatuko zaituen baliozko beste dokumentu baten kopia erantsita. Zure datuak aldatuz gero, helbide berean jakinarazi beharko duzu hori. Jakinarazten ez baduzu, enpresa honek ez du inolako erantzukizunik izango.\nDatuak eskuratzeko eskubidea: Zein datu pertsonal ari garen tratatzen galde diezagukezu, baita datu horien kopia eskatu ere.\nDatuak zuzentzeko eskubidea: Oker dauden datuak zuzentzeko edo osatu gabe daudenak osatzeko eska diezagukezu, baita adierazpen gehigarri baten bidez ere.\nDatuak ezabatzeko eskubidea (ahazteko eskubidea): Zure datu pertsonalak ezabatzeko eska diezagukezu honako kasu hauetan: haiek bildu ziren helburuetarako beharrezkoak ez direnean, baimena kentzen duzunean, datuak modu ez-zilegian tratatu direnean edo lege-betebehar betetzen ez denean.\nDatuen tratamendua mugatzeko eskubidea: Zure datuek tratamendua mugatzeko eska diezagukezu. Kasu horretan, datuak jaso egingo ditugu soilik erreklamazioak egin edo horien aurrean babesteko.\nTratamenduaren aurka egiteko eskubidea: Zure datuen tratamenduari aurka egin diezaiokezu, betiere tratamendu hori fitxategiaren arduradunaren interes legitimoan oinarrituta badago edo publizitate-helburuak baditu.\nAurreko eskabideetako edozein jaso ondoren, legez ezarritako epeetan erantzungo dizugu. Erreklamazioa aurkez dezakezu Datuak Babesteko Espainiako Agentzian. Balia ditzakezun eskubideei buruzko informazio gehiago nahi baduzu eta eskubideak baliatzeko inprimaki-ereduak eskatu nahi badituzu, Datuak Babesteko Espainiako Agentziaren webgunera jo dezakezu (www.aepd.es).\n4.8 Datuen kategoriak\nTratatzen ditugun datuak kategoria hauetakoak izan daitezke: identifikazio-datuak; datu antropometrikoak (altuera eta pisua, gure app-ean), datu ekonomikoak. Ez ditugu tratatzen bereziki babestuta dauden datuak.\nErabiltzaileren batek edo hirugarren batek uste badu web guneko edo berorren bidez lortu ahal diren edukiak edota edozein ekintza legez kanpokoak direla www.elika.eus web gunean jakinarazi beharko du. Horretarako, behar bezala identifikatu, balizko arau-hausteak adierazi eta jakinarazpen horretan adierazitakoa zehatza dela aitortu beharko du bere ardurapean.\nErabiltzaileen eta www.elika.eus web gunearen arteko jakinarazpenak (posta arruntaren, posta elektronikoaren edo telefonoaren bidez izanez gero) ez dira eraginkortzat joko xede guztietarako. Erabiltzaileek www.elika.eus web gunera jo ahal izango dute hurrengo bitartekoak erabiliz:\nc) Posta elektronikoa: berri@elika.eus


Gure lehenengo txangoa! – San Juan Ikastetxea\nGure lehenengo txangoa!\nEguraldi onarekin eta mundua ezagutzeko gogoarekin, gure ikasle txikienak, 1 eta 2 urteko haurrak, autobus batean sartu dira lehenengo txangoa egiteko.\nHain hurbil eta hain urrun dagoen leku batean, Pobeñan, gozatu ahal izan dute ingurune berri batez, naturaz, jolasez eta denok gogoratzen dugun unerik berezienetako batez, gure familiak egun hau ahaztezina izan dadin prestatzen digun janariaz. Gogoratzen duzu oraindik zure menurik gustukoena?\nEgin klik kameran eta galdu egin diren argazki politak!\n« San Juan Kantari- Guk Euskaraz…\nEtxebizitza proiektua-1.… »


Espainiako Kode Zibila - Wikipedia, entziklopedia askea.\nEspainiako Kode Zibila, 1889an promulgatua, zuzenbide zibilaren oinarria batzen duen arau juridikoa da, Espainia osoan indarrean dagoena. Gainera, zenbait eskualdetan, Euskal Autonomia Erkidegoa eta Nafarroako Foru Erkidegoan adibidez, zuzenbide zibil foralak ere indarrean daude.\n2 Espainiako ordenamendu zibila\n3 EAE eta Nafarroako Foru Erkidegoa\nZuzenbide Zibilaren definizio zehatz bat ematea, ez da oso erraza, izan ere definizio bat baino gehiago daude eta. Denbora aurrera joan ahala, zuzenbide zibilaren esanahia aldatzen joan da maiz ikusi izan dugun moduan. Izan ere, jatorria, Erromako garaietan izan zuen. Ius civile delakoa jatorri indartsuena. Ius civile hau, herriaren zuzenbidea zen, eta bi zatitan banatzen zen, pribatua eta publikoa. Zuzenbide mota hau, oso tradizionala zen, baina denborarekin beste arau batzuk sortu ziren, orduko egoerari egokitutakoak, eta hauek multzo autonomoa sortu zuten, ius honorarium. Atzerritarrentzat ordea, beste zuzenbide mota bat bereizten zen, ius gentium delakoa.\nGuzti honen ondorioz, konpilazio lan bat egin beharra izan zuten, erromatarren zuzenbide guztiak bertan biltzeko, eta Corpus Iuris Civilis izena eman zitzaion.\nErromatar zuzenbidearekin batera, zuzenbide kanonikoak ere eragin izugarria izan zuen. Espainian, erromatar zuzenbidea, ez zen leku guztietan berdin zabaldu, izan ere, konkista zatikatua izan zen, Bisigodoen eskutik. XVI. mendean, bateratze prozesuaren alderantzizko joera sortu zen, eta honek eramango du, estatu bakoitzean zuzenbide erkidea bereiztea. Antolamendu juridiko propioak hasi ziren pixkanaka Zuzenbide Erkidearen lekua betetzen, eta Estatuaren indartze prozesuak zuzenbide zibilaren edukietan eragiten dute. Ondorengo mendeetan, kodegintza izan zen faktore garrantzizkoena (XVIII. mendea).\nIkuspuntu sustantibo batetik begiratzen badugu, pertsona indibiduo bat da. Arau juridiko guztiak pertsonei zuzenduta daude, helburu nagusia pertsonen arteko bizikidetasuna arautzea dutelarik. Badakigu, zuzenbide zibilaren ardatz nagusia komunitate sozial bateko kide diren pertsonak direla, eta ondorioz, gizakien arteko bizikidetzak sortzen dituen harreman juridikoak.\nEspainiako ordenamendu zibila[aldatu | aldatu iturburu kodea]\nEspainiako ordenamendu zibila sistema plurilegislatibo bat da, non ordenamendu juridiko desberdinak aurki ditzakegun: Zuzenbide Zibil orokorra edo komuna, eta Zuzenbide Zibil Autonomikoa, zeinetan batzuk Zuzenbide Forala jasotzeaz arduratzen diren. Beraz, Konstituzioak, Zuzenbide zibil forala organizazio politikoaren ezaugarri juridiko bezala jasotzen du, gai hau arazo gisa planteatzen duen edozein ikuspuntu Konstituzioaren aurkakotzat joz\nEspainiako Kode Zibila, berandu egin zen, (Lehen proiektua 1836. urtean aurkeztu zen) azkena izan zen aldarrikatzen. Izan ere, hainbaten ustez, kode zibilaren sorrera arazo forala izango zen. Izan ere, Estatu konstituzionalak, foru eskubideak egotea ezin zezakeen onartu. Ondorioz, eztabaida politikoa sortu zen, konstituzio sistema, foru arauak ezin zituen benetako legetzat hartu zen. Eta honen ondoren, lau konstituziok monarkia guztirako kode bakar bat izateko beharra aldarrikatu zuten, beraz, ordena berria sortu beharko zen. Ondorioz, eta lehen aipatu moduan, lehen proiektua, 1836. Urtean egin zuten, eta gorteetan ez zuen inongo eztabaidarik piztu. Geroago, hasi ziren berregin eta egokitze prozesuaz mintzatzen, eta alde batera utzi zuten desegitea.\nGeroago, Florencio Gartzia Goiena delakoak, beste proiektu bat proposatu zuen 1851an. Garbi zegoen, zenbait gai luze gabe arautzea beharrezkoa zela, eta ondorioz, zenbait lege berezi, herrialde osoan aplikatuko zirenak, egiteari ekin zioten.\nLegegintza aldatu zenean, Alonso Martinez ministroak lortu zuen kode zibilaren Oinarrien Legea gorteek onartzea. Handik gutxira, (1880) Alvarez Bugallalek, dekretu bat eman zuen Batzorde kodegilean hauek sartuz: Aragoi, Katalunia, Balearrak, Galizia, Nafarroa, Araba, Bizkaia, eta Gipuzkoako legelariak. Handik bost urtetara, Silvelak, Oinarrien Legearen bigarren proiektua aurkeztu zuen, foruen auziari zegokienean eskuzabalago jokatuz. Hau, gorteen onarpenaren ondorioz, 1888ko maiatzaren 11ko Oinarrien Lege bihurtu zen.\nEspainiako 1931ko konstituzioak Zuzenbidearen iturrien arloan erabateko aldaketa ekarri zuen: Autonomia Estatutua eman zitzaien lurralde guztiei legegintzarako gaitasuna onartu zitzaienean. Bertan onartu egiten zitzaien eskualdeetako parlamentuei legeria zibilaren gaineko eskumenak, Estatuari egindako zenbat erreserba kenduta. Hau autonomia batzuek izango dute soilik.\nEranskinen sistema konpilazioez ordezkatzea lortu zuten. Kode Zibilari egin beharreko eranskinak ez eta eskualde bakoitzak argitara emango zituen konpilazio independenteak egin ziren. Lurralde bakoitzak bere legeak bildu zituen.\nLehenak bukatzen, Araba eta Bizkaia izan ziren, hauek egin zuten lanik motzena. Ondoren, Katalunia, Balearrak, Galizia, eta Aragoiko aldaketak etorri ziren. Eta Nafarroak hamalau urte behar izan zituen lan dena bukatzeko, lanean sartu nahi zituzten helburu eta nahiengatik. Hauek lege bereziak egin zituzten, izan ere gehiago nahi zuten. Nafarroako konpilazioak ez du artikulurik, legeak ditu.\nGaur egun indarrean dagoen Konstituzioak (1978ko konstituzioa) eragin handia izan du Kode zibilaren arau askotan. Adibidez , zuzenbide zibil autonomikoetan.\nEragin hori, bi modutara bereizten da. Batetik, arau-hierarkiaren printzipioaren arabera, Konstituzioa dela ara gorena, eta ondorioz, edozein kode interpretatzerako orduan, beti izan beharko dela kontutan Konstituzioak dioena. Eta bestetik, Konstituzioaren eragina handia izan dela baita ere, Kode Zibila egokitzeko egin diren hainbat erreforma legeetan. Horien lehentasuna, familia, berdintasuna, pertsona eta oinordetza gobernatzen duten arauak dute.\nEspainiako Konstituzioak, herrien kultura, tradizio eta instituzioak babesteaz arduratzen den heinean, Autonomia Erkidegoei beren zuzenbide zibila egiteko konpetentzia aitortzen die. Espainia penintsularrean, zuzenbide zibil autonomikoa duten lurraldeak honako hauek dira: Galizia, Asturias, lau foru lurraldeak (Araba, Gipuzkoa, Bizkaia eta Nafarroa), Aragoi, Katalunia, Balentzia eta Balearrak. Artikulu hauetan daude araututa zuzenbide zibil autonomikoak, Espainiako Konstituzioan(149.1.8 art.);, Kode Zibilean(13 art.), eta hemengo kasuan, Euskal Herriko Autonomia Erkidegoen araudian (10.5 art.)dago jasota. Esan beharra dago, Espainiako Konstituzioak, Erkidegoen araudi hau onartzen duela, hau da, arauketa berezi hau.\nEAE eta Nafarroako Foru Erkidegoa[aldatu | aldatu iturburu kodea]\nEuskal Herri penintsularreko ordenamendu politikoan jartzen badugu arreta, bere barnean bi Komunitate autonomiko aurkitzen direla ohartuko ginateke: Euskal Autonomia Erkidegoa eta Nafarroako Foru Erkidegoa. Euskal Autonomia Erkidegoari dagokionez, Gorte Konstituziogileek emandako 3/1979 Lege Organikoa oinarri hartuta sortu zen. Araba, Gipuzkoa, Bizkaia eta Nafarroa (azken honek Konstituzioan ezarrita dagoen prozedimendu berezia jarraitu behar du horretarako) dira bertako kide izateko eskubidea duten probintziak. Nafarroari dagokionez kontua desberdina da. 13/1982 Lege Organikoa da Foru Erkidego izateko ahalmena eta autonomia ematen diona lurralde historikoari.


Eskuinak berreskuratuko du departamenduko gidaritza | Euskal Herria | KAZETA\nKazeta|2015/03/30|0 iruzkin Eguneratua:\nJean-Jacques Lasserre, botoa ematen. (Isabelle MIQUELESTORENA)\nPirineo Atlantikoetako kontseilariak hautatuak dira. Martxoaren 22 eta 29ko hitzorduak eta gero, zentro-eskuinak garaipen argia lortu du. Orotara 27 kantonamenduetatik, 16etan boz kopuru gehiena lortu du. Ezkerrak hamar kantonamenduetan gehiengoa izan du eta EH Baik Errobi-Aturriko eremuan. Bidaxunen berriz hautatua izan den Jean-Jacques Lasserrek departamenduko lehendakaria izaiteko posibilitate gehien ditu.\nMartxoaren 29ko departamenduko hauteskundeen bigarren itzuliaren harira, departamenduan, zentro-eskuina boz gehien lortu dituen alderdia da. 27 kantonamenduetatik, 16etan garaipena lortu du: zortzi Biarnon eta beste zortzi Ipar Euskal Herrian. Bestalde, ezkerrak hamar kantonamenduetan irabazi du: zazpi Biarnon eta hiru Ipar Euskal Herrian. Hain zuzen ere, Hendaia, Baiona 2 eta Baiona 3n. Azkenik, abertzaleek departamendu mailan, Errobi-Aturriko kantonamenduan Fronte Nazioanalaren kontrako lehia irabazi dute.\nLehen itzuliko emaitzen ondotik, abertzaleek bost kantonamendutan izaitea lortu zuten, baina bakar batean hautatuak izan dira. Hala ere, hauteskunde hauetan lortu dituzten emaitzak harrigarriak izan dira; orotara 25.332 boz lortu dituzte. Datu horrek bere ingurunetik kanpo diren sustenguak lortu dituela frogatu du.\nEmaitza definitiboak iragarri ondoren, Pirineo Atlantikoetako Departamenduko kontseilu zentro-eskuina, UMP eta ezkerreko taldeetaz osatua da. Heldu den apirilaren 2an, 54 kontseilariek osatzen duten asanbladak departamenduko lehendakari berria hautatuko du.\nDirudienez, kargu hori lortzeko aukera gehien duen kontseilaria Jean-Jacques Lasserre da, Bidaxune, Amikuze eta Oztibarreko kantonamenduan hautatua da. UMPk kontseilariari zentristari sustengua emanen diola iragarri du. Beraz, dirudienez Anne-Mairie Bruthen binonioak 2008an galdutako eserlekua berreskuratuko du.\nHalaber, mementuz EH Baik ez du argi zer eginen duen. Alderdiak heldu den egunetan zein jarrera izanen duen aztertuko duela adierazi du.\nOrotara, parte hartze datua %53,34ekoa izan da; 2011. urtean 49,41ekoa izan zen. Joan den asteari konparatuz, abstentzio datua antzekoa izan da: %48,72koa.


2017 uztaila 28 by admin\nIritsi zaigu azken eguna ere. Uztaila Jolaseari agur esateko eguna.\nHHkook goizaren lehen partean Pipi Galtzaluzeren bisita izan dugu eta berarekin munduan zehar bidaiatu dugu kontinende desberdinetan bertako tipikoa den jolas bat egiten. Gainera, bakoitzean istorio edo mito desberdin bat kontatu digu Pipik! Ondoren, begiraleke prestatu diguten hamaiketako berezi bat jan dugu. Azkenik, hilabetearik amaiera borobil bat emateko, diskofestan dantza pilo bat egin dugu!\nLHkook oroitzapena onak betiko izateko gure albuma bete dugu goizaren lehen zatian. Ondoren, jolasak ere egin ditugu, ikurriña irabazi ondo pasatzeko asmoz. Bigarren zatian, amaiera festa ospatu dugu, izugarrizko hamaiketakoa eginez.\nUztaila Jolasean: ‘17.07.27\n2017 uztaila 27 by admin\nGaurkoan HHkook atzeratuta eguna egiteko aprobetxatu dugu, eguraldi ederra egin digu eta. Lehenbizi, tailer bat egin dugu. Edalontzi batean pilota bat ipini dugu zintzilik eta hau edalontzi barrura sartzean datzan jostailu bat sortu dugu, guk nahi dugun eran atonduta. Gailetak jan eta gero, iritsi da ur jolasak egiteko unea. Hasieran, eta girotzen joateko, hainbat jolas egin ditugu: zirkuitua, bonba jolasa, dantzak ur globoekin… Eta azkenik, ur-gerra egin dugu! Tantaka amaitu dugu! Ederki ibili gara eta topera aprobetxatu dugu, bihar izango baita azken eguna.\nUztaila Jolasean: 17′.07.26\n2017 uztaila 26 by admin\nHorrenbeste gustatzen zaigun eguna azkenean iritsi da, Hernaniko igerilekuetarako irteera.\nGoizean goiz autobusak hartu eta Hernanira abiatu gara. Igerileku berria zen guretzat eta ze polita den. Iristean, hamaiketakoa jan, krema bota, txapelak jantzi eta uretara joan gara freskatzera. Izan ere, goiz-goizetik eguzkia izan dugu, eta bero handia egiten zuenez, uretan oso ondo pasa dugu plisti-plasta.\nPd.: gogoratu HHkoen egitarauan aldaketa egon denez, bihar ur jolasak izango ditugula.\nUztailea Jolasean: 2017.07.24\n2017 uztaila 24 by admin\nBigarren asteko lehen egun honetan, eguraldiak ez digu lagundu. Euria egin du, horregatik, prestaturik genituen ekintzak aldatu egin behar izan ditugu. Hala ere, oso ondo pasa dugu.\nHHkook, lehenbizi lehenengo egunean ateratako talde-argazkiari marko polit bat egin diogu, bigarren txandako oroitzapen eder bat etxera eramateko. Ondoren, egualdia dela medio, ur jolasak alde batera utzi behar izan ditugu eta horren partez, hainbat jolas egin ditugu: musikarekin jolastu dugu, musika instrumentuekin orkestra bat montatu dugu eta koltxonetekin zirkuitu dibertigarri batean ibili gara. Nahiz eta ur jolasak egin ez, ederki ibili gara!\nLHkoon Olotzako asanblada, ABko asanbalda bihurtu da eta eguna antzerkiarekin eta musikarekin alaitu dugu. Hasteko, hainbat jolas egin ditugu guztiak ere musika eta antzerkiarekin lotuta: mimika, ahoskatzea, sentimenduak adieraztea. Gailetak jan ondoren, asanblada izan dugu eta denon artean erabaki dugu gero zein antzerki egin. Ondoren, taldeka antzerkiak prestatu ditugu. Azkenean, denen aurrean egin ditugu.\nAsteazkenean, bigarren txandako irteera izango dugu. Aldaketa txiki bat egon da eta Hernaniko udal igerilkuetara joango gara azkenean. Ordutegia eta eraman beharrekoa berdina izango da.\nUztaila Jolasean: 2017.07.21\n2017 uztaila 21 by admin\nGaurkoan HHkoak herrian zehar ibili gara istorio misteriotsu bati irtenbidea aurkitzekotan. Gargamel maltzurrak, gure perretxikozko etxea lapurtu digu eta ezkutatu egin du. Orduan, hori bilatzeko herriko hainbat tokitan proba desberdinak egin behar izan ditugu, pistak lortuz hurrengo tokira iristeko. Azkenean, Balda plazan aurkitu dugu gure etxetxoa, hainbat karamelurekin batera. Oso pozik itzuli gara etxera misterioa konpontzeko gai izan garelako eta pottokiei lagundu diegulako!\nLHkoak tripak asetzen egon gara. Bi taldetan banatu gara. Batzuk sukaldean geuden bitartean besteak goian aritu gara jolasean. Sukaldean magdalena eta gaileta goxo batzuk egin ditugu. Ondo pasa dugu oreak sortzen eta formak ematen. Ondoren, labean sartu ditugu. Bitartean, beste taldeak goian jolas ezberdinak egin ditugu. Gero aldaketa etorri da. Sukaldekoak gora joan gara eta goikoak sukaldera. Hauek ere magdalenak eta gailetak egin dituzte. Amaieran, bakoitzak egindako hartu du, etxera joan eta postre bezela jateko. Ze goxoak irten zaizkigun!


Aste Nagusia - Donostia Turismoa\n2019 Uzt 18\nBideoa: Donostia Kultura\nAste Nagusiko programa 2019\nDeskargatu programa PDF-an\nAste Nagusia, beti, abuztuaren 15a barne hartzen duen astean ospatzen da, larunbatetik larunbatera. Aurten, 2019an, hil horretako 9tik 17ra izango da. Egun horietan hiri osoa festaz janzten da eta jendea erakartzeko ehunka ekitaldi aurkituko ditugu.\nKanoikadarekin eta Artillero abestiarekin hasten da urtero Donostiako Aste Nagusia.\nSu Artifizialen Nazioarteko Lehiaketak aparteko egitaraua ekarriko du berriro ere, eta munduko txoko desberdinetako konpainiak helduko dira Gipuzkoako hiriburura.\nUrtero legez, musikak toki garrantzitsua izango du, eta ospe handiko kantari nahiz taldeak bertaratuko dira Donostiara.\nKirolei dagokienez, igeriketa zeharkaldia (Getariatik Donostiaraino), zaldi-lasterketak, hondartza-boleibol txapelketa eta herri-kirolen erakustaldiak nabarmendu behar dira.\nHaurrentzako tailerrak, jolasak, erraldoi eta buruhandiak, diskoteka eta zezensuzkoak ere egongo dira, besteak beste.\nDonostiako Aste Nagusia XIX. mendearen erdialdean sortu zen, garai hartan uda Donostian igarotzen zuen goi-mailako turismoa entretenitzeko premiagatik. Garai hartako ikuskizun nagusia zezenketak ziren eta "Aste Nagusia" izena jaialdi horien publizitate-eslogan gisa sortu zen. Ikuskizun hori musika-banden kontzertuekin eta su artifizialekin osatzen zen, hauek ikusi nahi zituzten bisitariak gaua hirian pasatzera gonbidatuz. Horrela, Donostiak beste turismo mota bat aurkitu zuen: egonaldi labur eta jendetsuen turismoa.\nHorrela sortu zen Aste Nagusia gaur egun ezagutzen dugun bezala. Bertan alderdi herrikoia eta, estetika eta kultur aldetik, kalitate handiko ikuskizunak uztartzen dira.\nAurtengo jaiei dagokienez, egun osoan zehar primeran pasatzeko moduko eskaintza izango du aurtengo Aste Nagusiak. Izan ere haurrek, gazteek eta helduek parte hartzeko moduko dozenaka jarduera ospatuko dira hirian zehar.\nKirola maite dutenek ‘Gaua piztu’ gaueko lasterketaren bosgarren edizioan parte hartu dezakete, baita kalean kirolaz gozatzeko aukera eskainiko duten ekimenetan lehiatzeko aukera izan ere: Hondartzako boleibol txapelketa, Nordic Walking zeharkaldia, bizikleta eta patinetan jaigiro martxa, futbol 5eko txapelketa edo esku pilota txapelketa, beste kirol askoren artean.\nKultur eskaintzari dagokionez, lehen mailako antzezlanak ikusiko ditugu, Imanol Arias protagonista duen Carlos Saura zinemagileak zuzendutako ‘El coronel no tiene quien le escriba’ kasu, baita kale antzerki proposamen dibertigarriak ere. Eta kulturaz kalean gozatu nahi dutenek Ondarretako hondartzan ‘Mamma mia!’, ‘La la land’ eta ‘Aupa Etxebeste!’ film arrakastatsuak ikusteko aukera izango dute.\nHaurrentzako ere egongo da makina bat jarduera: antzerkia eta magia, Txiki Txef tailerrak, barrakak eta puzgarriak, besteak beste. Eta gastronomiak bere txokoa izango du urtero bezala eta hiritarrak paella, marmitako edo arkume-menestra platerik onena prestatzeko lehian arituko dira.\nAste Nagusiko Su Artifizialen Nazioarteko Txapelketan Urrezko, Zilarrezko edo Brontzezko Maskorra lortzeko helburua izango duten pirotekniak Frantziatik, Alemaniatik eta Italiatik datoz aurten, ohiko Balentziako suez gain.\nEta musika eskaintza zabala izango dugu, publiko mota guztiak asetzeko moduko talde eta orkestrekin. Milaka pertsona bilduko dituzten Sagüeseko kontzertuetan Macaco, Bebe, Hombres G, Alex Ubago eta Lola Indigo musikari ospetsuak ikusiko ditugu, orkestrek eta bestelako musika taldeek ere euren lekua izango duten Bulebarreko Kioskoan, eta txarangek erdigunea eta auzoak girotuko dituzte.\nEgitarauari begirada bat eman eta Aste Nagusiaz gozatu!


Covid19: Bingen Zupiria, alarma egoeraren bukaeraz ETB1 elkarrizketa\nUdazkenerako Euskadiko biztanleriaren "% 70 edo 60k" txertoa jasotzea "albiste oso pozgarria" izango litzatekeela ziurtatu du Eusko Jaurlaritzako bozeramaileak ETB1en.\nBingen Zupiria: "Zein neurri hartu ditzake Urkullu lehendakariak egoera honetan?"\nBingen Zupiria Eusko Jaurlaritzako bozeramailearen hitzetan, arduradun politikoek "jendeari ezin diogu pentsarazi" maiatzaren 9an "osasun egoera larria" gaindituko denik, Pedro Sanchez Espainiako gobernuburuak egun horretan alarma egoera altxatzeko asmoa iragarri ondoren.\nSanchezen hitzak entzunda, “alarma egoeraren amaierarekin, maiatzaren 9an guztia libre izango dela eta egoera dagoeneko gaindituko dugula sinetsi du jende askok”, adierazi du Zupiriak ETB1en. “Gizartearen ikuspuntutik kezkagarria da”, onartu du.\n“Arduradun politikoek jendeari maiatzaren 9an osasun egoera larria gainditu eta bizimodu guztiz libre batera goazenik ezin diogu pentsarazi. Ez da horrela izango, eta ez da horrela izango asteetan eta hilabeteetan; ondorioz, egokia litzateke adierazpenak egiten ditugunean kontu handiz ibiltzea, batez ere ardura politikoak ditugunok”, azpimarratu du.\nEusko Jaurlaritzako bozeramaileak ziurtatu duenez, alarma egoeran neurri murriztaileak aplikatzeko tartea “dagoeneko txikia eta estua da”, eta alarma egoeraren babesik gabe, “egoera asko korapilatuko litzateke, eta osasun egoera ez da askatasunez ibiltzeko modukoa”.\nZentzu horretan, Jaurlaritzak osasun publikoko krisi egoerak kudeatzeko legea onartu nahi duela gogorarazi du Zupiriak. Arauaren helburua “legez euskal erakundeei dagokiena ezartzea, eta osasun egoera batean edo bestean hartu beharreko neurriak argi zehaztea da, lege baten babespean”, gaineratu du bozeramaileak.\n"Ez da horrela izango, eta ez da horrela izango asteetan eta hilabeteetan"\nBestalde, Euskadin pandemiak izango duen bilakaeraren inguruko aurreikuspenak egitea “oso zaila” dela uste du Zupiriak. “Azken hamar egunetan kutsatuek eta ospitaleratzeek gora egin dute, eta lehen baino pertsona gehiago daude ZIUn”, deitoratu du.\nGainera, udazkenerako Euskadiko biztanleriaren “% 70 edo 60k” txertoa jasotzea “albiste oso pozgarria” izango litzatekeela esan du buruzagiak, baina txertaketa prozesuak aurrera egiteko “baldintza bakarra dosi nahikoak heltzea” da, gogorarazi du.\nZentzu horretan, orain arte “txerto horniduraren aurreikuspen guztiak ez dira bete”, deitoratu duenez. Eusko Jaurlaritzak “ia egunero” informazioa jasotzen du, baina “askotan kontraesankorra da”; eta honenbestez, “ia ezinezkoa da aurreikuspenak egitea eta txertaketa nola gauzatuko den zehaztea”, erantsi du.\nAzkenik, Athleticek Bartzelonaren kontra larunbat honetan jokatu beharreko Kopako finalaren atarian, Bilbon bildu daitekeen jendetzari buruz, “erabaki pertsonalek taldeko erabaki edo jokabideak sortzen dituzte”, esan du Zupiriak. Horregatik, “arauak betetzearen garrantzia”, azpimarratu du agintariak.


hausnarketa | Lantalan\n“KIDEn motibazioaren lanketa ere planifikatu egiten dugu”\nAsteartea, 2015eko ekainaren 23a\nKIDEn 2008an abiatu zuten Euskara Plana, eta oparoa izan da egin duen ibilbidea. Oparoa ez ezik, baita kasu aurreratua ere; hala aitortu zion Soziolinguistika Klusterrak 2012an. Lantalan-en aurretik ere aipatu izan ditugu KIDEko praktika onak; hizkuntza-politikaren gaineko artikulu honetan esate baterako. Oraingoan, langileen euskararekiko motibazioa nola lantzen duten azaltzeko eskatu diegu.\nKIDEn motibazioa ez dugu modu isolatuan eta inprobisatuan lantzen; planifikatuta eta ahalik eta modu integralenean egiten dugu bere lanketa.\nA) Motibazioan eragiteko zuzeneko eta zeharkako pertsuasio bideak lantzen ditugu, biak baitira beharrezko eta elkarren osagarri.\na) Zuzeneko motibazioa: Joxpi Irastortzaren doktore-tesian oinarrituz, Erabilera Taldeak erabilera helburuen lanketarako ez ezik, hausnarketarako ere erabiltzen ditugu. Orain langileen gune naturalak baliatzen ditugu gero eta gehiago –Lankide Bilerak, kasu–, baina bitartekoak –hausnarketak– berdina izaten jarraitzen du.\nb) Zeharkako motibazioa: lehiaketak, Euskararen Txokoa (ohar-taulan nahiz posta elektronikoz), Euskararen Eguna (KIDEn nahiz eskualde mailan), eta abar antolatzen ditugu.\nMotibazio jardueretako edukiak aukeratzerakoan, berriz, bi irizpide hauek jarraitzen ditugu:\nB) Momentuan esku-artean edo hizpide dituzten gertuko gaiekin lotura izatea, lanekoak izan daitezke edo bizitza arruntekoak; adibidez, kooperatiban bisioa lantzen ari garen une honetan, bisioa zer den edo Euskara Planaren bisioa zein izan beharko litzatekeen jarri dugu mahai gainean; edo, inguruko herrietako euskararen erabileraren edota ekimenen inguruan aritzen gara KIDEn antzeko egoerarik gertatzen den edo ez aztertzeko; edo, komunikabideetan euskararen inguruko berriren bat argitaratu baldin bada, lankideon artean partekatu dugu.\nC) Neurketak egitea, eta neurketa horien emaitzak baliatzea; Pello Jauregik gomendatutakoari jarraiki, edozein esku-hartzeren aurretik eta ondoren neurketak egitea komeni da. Neurketa horien emaitzak motibazio jardueretan erabiliko ditugu datuak aztertu eta hausnarketa egiteko (Erabilera Taldeetan, adibidez). Jasotako informazioari arreta jarrita, eta aztertzeko edo gogoeta egiteko astia hartuz gero, eragina iraunkorragoa dela ikusi baitugu.\nKIDEn, esaterako, urtean 3tan egiten ditugu isilpeko ahozko neurketak; eta, Euskararen Egunean, euskararen erabileraren marka hausteko erronka jaurtitzen diegu langileei, eta erronka lortu duten jakiteko egun horretan beste neurketa bat egiten dugu. Gero emaitzak aztertu eta konparatu egiten ditugu (erabilera, leialtasuna, hobekuntza…).\nBeste adibide bat, 2 urtetik behin langileei egiten zaien erakunde kultura galdetegia da; galdetegi horretan 6 galdera Euskara Planari buruzkoak dira; 2009. urtetik galdera berberak egiten ditugu, horrela, urtez urtekoa konparatu eta bilakaerak aztertu ditugu.\nEsan bezala, horiek guztiak langileak motibatzeko erabiltzen ditugu.\nLortutako emaitzek gure apustuaren egokitasuna berretsi dute, euskararen erabilera nabarmen handitu baita.\nBidaltzailea: Urrate Etxaburu (KIDEko euskara teknikaria)\nEuskaltzaina eta hizkuntzaren balioa\nAsteartea, 2007ko ekainaren 19a\nEkainaren 2an egin zuen Mikel Zalbidek Euskaltzaindiarako sarrera-hitzaldia Gipuzkoako Foru Aldundiko areto nagusian. Han izan zen, beste askoren artean, Carlos Ruiz, Gipuzkoa Donostia Kutxako ordezkaria ere. Ruiz jaunak berak bizitako sentipenak bildu ditu iritzi artikulu honetan eta, tartean, kontzeptu interesgarri bat jartzen du mahairen gainean: euskararen balio ekonomikoa\nHemen duzue, hitzez-hitz, iritzi artikulua:\nGipuzkoa Donostia Kutxako Giza Baliabideen Zuzendaria\nDiputazioko areto nagusian izan nintzen aurreko larunbatean, Mikel Zalbideren Euskaltzaindirako sarrera-hitzaldian. Mikel lagun mina izanik eta gaia euskara, aitzakia pare ona nuen han izateko. Eta bat nator Henrike Knörrek erantzun dotoreari eman zion hasierarekin: In principio erat Zalbide. Egia baita.\nEkitaldia duina izan zen benetan eta -entzundako iritzien arabera- gonbidatuen gustukoa, bai protokolo aldetik bai antolaketaren mailari dagokionez.\nAhaldun Nagusia fin portatu zen, ez bakarrik estandarte eta ikurrinak kaleratu zituelako, edo dantzari, txistulari eta abarrekoak falta izan ez zirelako. Ondo portatu zen, baita ere, ekitaldiko aurkezpenari emotibitate puntu egokia eman ziolako -inor gutxi, horretan, bera bezalakorik-. Ahaztu ezinezko erreferentzia historikoa egin zuen, Euskaltzaindiaren sorreraz, garaiaz eta lekuaz. Esan dezadan 1919ko Elorza /Azkue bikoteak bezala, Txabarri / Urrutia tandemak ere oso ondo funtzionatu zuela ekitaldiaren gidaritzan.\nLan mundua euskalduntzea estrategikoa da\nAsteartea, 2006ko azaroaren 14a\nDenbora horretan, Bai Euskarari Ziurtagiria jarri du abian, besteak beste.\nGizarte eragileak, indar ekonomikoak, alderdi politikoak eta sindikatuak hizkuntza normalizazio proiektuetan inplikatzea bilatu eta landu du. Horretarako, denon konpromisoa eskatzen duen hamaika egitasmo jarri du abian. Besteak beste:\nEuskararen Normalizaziorako Konpromiso Politikoa.


Semalt: Nola WordPress Spam Bots blokeatzea? - Super gidaria\nDương Xá Tinh bột nghệ\nSpam bot-ak oso gogorra izan daiteke zure webgunerako estatistika erabilgarria sortzeko. Zure analisi informazioa eskaneatu dute, datu faltsuak bidaltzen dituzte eta spameko estekak asko jar ditzakete zure iruzkinen atalean. Zorionez, Frank Abagnale, Semalt espezialista liderra, WordPress-eko spam mezuak ezabatu ditu WordPress webgunetik .\nSpambots internet bidezko iruzur ugari egiteko egiten diren programa gaiztoak dira. Programa hauek posta elektronikoko zerrendak sortzeko beste tresna batzuekin zabaltzeko tresnak spam mezu elektronikoen bidez bilatzen dituzte. Behin biktima bat engainatzen diela haiek sakatzean, erabiltzaileak erasotzailearen komandoen pean funtzionatzen du. Spam bot-ak erabiltzailearen kontu faltsuetan erregistratzen saiatzen zara, zure datuen analisia aldatzen eta bezeroaren informazioa lapurtzen. Bot-ak ezabatzea funtsezkoa da .\nZergatik kendu behar duzu WordPress spam bot\nWebguneak garatzen dituzten pertsonek behin-behineko marketing digitala behar dute. Exekuzioan spam botekin, ezin da marketing digitalaren ahaleginik egin. Jendeak spam ugari botatzen dituen ondorioak jasaten ohi ditu. Esate baterako, spam-botek zure webgunearen datuak alda ditzakete informazio faltsuarekin:\nErrebote tasa handia\nErreferentzi trafikoa gune askotan\n0 segundoko iraupena\nDatu demografikoen faltsuak\nPhony orrialdeak bisitatu\nOndorioz, etorkizuneko marketing planak ezin dira exekutatu. Gainera, SEO bezalako beste plan digitalak kaltetuta daude..Adibidez, webgune faltsuek kalifikazio-hutsegitea dakar. Zure edukien garrantzia beste faktore batzuen artean gelditzen da.\nSpambots-ek zure webguneko iruzkinen atalean spam estekak ere sor ditzake. Zure erabiltzaileek phishing erasoengatik erori dezakete. Erabiltzaileek uste dutela zilegizko erabiltzaileak direla uste duten gaiei erantzuteko joera dute. Ondorioz, trafikoa beren domeinuetara bideratu ahal izango dute, hortaz, zure rankingean eragina izan dezaten.\nNola gelditu WordPress spambots\nBot-ak saihesteko erraza da zure webgunera sartzea. Ezarpen batzuen bidez, segurtasun neurri egokiak aplikatu ahal izango dituzu zure bisitariek zure gunera sartzeko. Zenbait plugin-ak ere babes gehigarria dakarke spambot-en efektuaren aurka. Zabor bot-ak saihesteko modu batzuk honakoak dira:\n1. Intereserako pluginak instalatzea\nErabiltzaile batzuentzat, beharrezkoa da zenbait plugin indibidualak instalatzea spam webguneetatik babesteko. Adibidez, Spamaren erreferentzia-blokeatzaile pertsonalizatua bezalako plugin batek zure posta elektronikoko spam mezuak bidaltzeko saihesten du. Bot bloke baten moduko plugin batek erreferentzia kronikoen spam domeinuetatik datozen botoiak ekidin ditzake\nZure plugin-iturriak kontuan hartuta ezinbestekoa da. Plugin batzuek zure webgunean eragin kaltegarriak sor ditzakete spam-aren ondorio nagusiak eragiten dituztenak. One secure plugin WordPress bloke analitikoa spam daiteke. Plugin honek blokeatzen du trafikoa. Google analytics erreferentzia spam domeinutik dator.\n2. Iruzkinen atala kontrolatzea\nSegurtasun kasu batzuetan, iruzkinak atalean, WordPress spam bot-ak blokeatu behar dituzu. Pluginak erabil ditzakezu iruzkinak botatzeko zure WordPress iruzkinetan erakusteko. Iruzkinak eskuz kontrolatzeko, joan eztabaida-ezarpenetara. Hemen, zure webgunean iruzkinak egin behar dituzten pertsonek editatu edo ezar ditzakete.


Irekia Eusko Jaurlaritza - Gobierno Vasco :: URAk Ibaizabalen uholdeetatik babesteko lanak hasi ditu Galdakao parean\nURAk Ibaizabalen uholdeetatik babesteko lanak …\nURAk Ibaizabalen uholdeetatik babesteko lanak hasi ditu Galdakao parean\n\nURAk Ibaizabalen uholdeetatik babesteko lanak hasi ditu Galdakao parean Iturria: Irekia\n\nUra_Galdakao_015.JPG Iturria: Irekia\n\nUra_Galdakao_016.JPG Iturria: Irekia\n\nUra_Galdakao_005.JPG Iturria: Irekia\n\nUra_Galdakao_001.JPG Iturria: Irekia\n\nUra_Galdakao_002.JPG Iturria: Irekia\n\nUra_Galdakao_003.JPG Iturria: Irekia\n\nUra_Galdakao_004.JPG Iturria: Irekia\n\nUra_Galdakao_006.JPG Iturria: Irekia\n\nUra_Galdakao_007.JPG Iturria: Irekia\n\nUra_Galdakao_008.JPG Iturria: Irekia\n\nUra_Galdakao_009.JPG Iturria: Irekia\n\nUra_Galdakao_010.JPG Iturria: Irekia\n\nUra_Galdakao_011.JPG Iturria: Irekia\n\nUra_Galdakao_012.JPG Iturria: Irekia\n\nUra_Galdakao_013.JPG Iturria: Irekia\n\nUra_Galdakao_014.JPG Iturria: Irekia\nObrak Bengoetxeko presa txikitik Plazakoetxeko zubiraino egingo dira: 1.640 metroko tartea, 15 hilabeteko egikaritze-epearekin eta 9,5 milioi euroko inbertsioarekin\nIbai-tartearen sekzio hidraulikoa handituko da 190.000 m3 lur-harri induskatuz, eta Mercadilloko zubia hidraulikoki egokituko da\nObren III. fase honek segurtasun handiagoa lortzen du pertsonentzat eta jarduera ekonomikoarentzat. Aurreikuspenen arabera, ibaiaren ibarretako eremuek ez dute kalterik jasango 100 urteko errepikatze-denborako ur-goraldietan\nURA-Uraren Euskal Agentziak (Eusko Jaurlaritzako Ekonomiaren Garapen, Jasangarritasun eta Ingurumen sailari atxikia) abian jarri ditu Galdakaon Ibaizabalen uholdeei aurre egiteko lanak. Ibaizabalen goraldiei aurre egiteko proiektuaren obren funtsezko fasea da, arroko pertsonen eta jarduera ekonomikoaren segurtasuna gehien handitzea lortzen duen fasea delako.\nObren hirugarren fase honetan, funtsean, ibaiaren egokitzapen hidraulikoa egingo da, ibilguaren arroka-ohearen kota jaitsiz eta ur gutxiko ibilgu bat sortuz. Horretarako, 190.000 m³ harri eta lur induskatuko dira, hau da, 19.000 kamioi inguru.\nEusko Jaurlaritzako Ingurumen sailburuorde Amaia Barredok eta URA-Uraren Euskal Agentziako zuzendari nagusi Antonio Aizek zuzenean egiaztatu ahal izan dute hori, Galdakaon, Ibaizabalen lanok egingo diren tarte horretara gaur egin duten bisitan; zehazki, Mercadilloko zubira. Zubi hori, Hezkuntza, Hizkuntza Politika eta Kulturako sailburuaren 2016ko maiatzaren 24ko Aginduaren arabera, monumentu kategoriako kultura-ondasun gisa katalogatuta dago Euskal Kultura Ondarearen Inbentario Orokorrean.\nIbaizabal ibaiaren ibilgua, Galdakaotik igarotzean, estutu egin zen uholde-lautaden okupazioaren ondorioz. Ondorioz, ibilguari ez zitzaion sekzio edo zabalera nahikorik utzi ibilguari, zer eta, Euskadiko Kantauri isurialdeko ibairik jariotsuenaren ur-goraldien emariei eusteko. Beraz, geroztik, ageriko arriskua sortzen die biztanleei eta ibaiaren lurraldeetan finkatu diren erabilerei.\nZubia, Bengoetxeko zubia ere deitua, lau arkuko bide-egitura da, hareharrizko, erdi-puntuko lau ganga, ondo landutako dobelak eta altuera desberdinekoak. Balio historiko eta kulturadun ondare gisa babestua, emariaren joanari oztopo egiten dio nabarmen, eta aldamenean sor litezkeen uholdeak asko areagotu lituzke. Ondorioz, ur-goraldi errepikakorrek arrisku handia sortzen dute: inguruko pertsonentzat, komunikazio-bideei eta zerbitzu-azpiegiturei eragin diezaieketelako, eta galera ekonomiko handiak eragin diezazkioketelako inguruko industria-jarduerari.\nLanok zubiaren ondarea lehengoratzea ahalbidetuko dute. Hori egin ahal izateko, besteak beste, gaur egungo ibilguaren parean, ibilgu berri bat sortuko da: aurrerantzean, ohiko emaria ibilgu-ibilbide berritik joango da, eta Mercadilloko zubiaren arkuen azpitik ur askoko sasoietako emariak igaroko dira. Beste era batera esanda, Mercadilloko zubiaren hustutze-ahalmena handitzeaz gain, tartearen eraginkortasun hidraulikoa eta ondare kulturala babestu eta balioestea uztartzen dira\nJarduketa horrek, gainera, uholdeei aurre egiteko eta jada egindako lanen I. faseko (Nerbioi ibaiaren 2.020 metroko tarte batean egindako jarduketa, Euskotren zubian hasi eta Basauriko Ariz zubiraino iritsi zena) eta II. faseko (Ibaizabal ibaian egindako jarduketa, Nerbioi ibaiaren eta Bengoetxeko presa txikiaren arteko 3.240 metroko zati batean) defentsa-eraginkortasuna areagotzen du.\nLanon hiru faseen jarraitasuna ikusteko infografia:\nEuskadin uholdeei aurre egiteko lehentasunezko obretako bat da. Bengoetxeko presa txikitik Plazakoetxeko zubiaren ibaian goragoraino doazen lanak dira; hau da, 1.640 m luze, guztira. Lanok 9,5 milioi euroko inbertsioa beharko dute, eta 15 hilabeteko epea aurreikusten da, 2022ko martxora arte.\nObra horiek egiteko beste jarduketa batzuk egin beharko dira, hala nola Plazakoetxeko zubiko pilak indartzea, edota Bengoetxeko presa txikia egokitzea ere.\nIbaiertzak landareztatzea sartzen da jarduketaren barruan, ibilguari itzala emateko gaitasuna duten espezie autoktonoak erabiliz. Horretarako, obratik gertu dauden aleetatik datozen sahats-hesolak erabiliko dira: Salix alba, S. atrocinerea eta S. purpurea espezieenak, hain zuzen ere. Ibilgutik hurbil dauden eremuetan, landaredia ahalik eta gehien errespetatuko da, landaretza eta sastrakak kentzea saihestuz.\nNeurri horiek guztiek nabarmen hobetzen dute uholdeekiko segurtasuna: lanok gauzatutakoan, ibaiaren ibarretako eremurik ez du kalterik jasango 100 urteko errepikatze-denborako ur-goraldietan.\nAmaia Barredo sailburuordeak nabarmendu du garrantzitsua dela "Ibaizabal ibaiaren ur-goraldiak modu seguruan hedatzeko espazioak egokitzea, hain zuzen ere, ibaiei eusteko eta hiri-bilbean sartzea saihesteko, Zuatzuren eta Bengoetxeren kasuan bezala". "Uholdeei eusteko" ekintza horien izaera eraldatzailea azpimarratu du, "eremua birsortzea eta ingurunearen balio ekosistemikoa berreskuratzea ahalbidetzen dutelako".\nAntonio Aiz URAko zuzendari nagusiak ondorioztatu duenez, "Ibaiaren hustubidearen sekzioa handitzearen helburua uholdearen altuera eta hedadura murriztea da eta horrela, egun hauetan izaten ari garen bezalako garai euritsuetan, ekidingo dugu herritarrak ura euren etxean sartzen ote den beldur izatea". Euripean daramagun aste honetan, Kantauri isurialdean 150 l/m2 pilatu dira, baita gune batzuetan 200 inguru ere. Isurialde mediterraneoan erdia inguru pilatu da. Aizen hitzetan, "Nahiz eta ez den benetako arazo garrantzitsurik izan, ibaiek beren izaera erakutsi dute", eta gertaera okerragoetan, arazoak sortuko lituzkete.\nGertakaria amaitzen ari dela dirudi, baina ibai altuak eta datozen egunotan jaitsiko den elurra uzten dizkigu mendietan eta beraz, zaintza mantendu behar da erlaxatu gabe. Bereziki euri berri garrantzitsuak aurreikusten direnean, orain aurreikusten ez direnak.\nUrak arreta berezia eskaintzen die urtegiei. EAEko biztanleriaren erdia baino gehiago hornitzen duten Zadorrako urtegietan 30 hm3 inguru sartu dira orain arte, hau da, Gasteizko hornidurara hurbildu dira bi urtez. Uribarrin, esaterako, 1,3 metro igo da maila.\nintervencion_barredo_ibaiza... behera kargatu (8 MB)\nintervencion_aiz_ibaizabal_... behera kargatu (2 MB)\nbarredo_urak_bide_segurua_e... behera kargatu (800 KB)\nbarredo_urak_bide_segurua_e... 80 MB\nrecursos_barredo_ibaizabal_... 100 MB\nUra_Galdakao_015.JPG 4 MB (JPG)\nUra_Galdakao_016.JPG 5 MB (JPG)\nUra_Galdakao_005.JPG 4 MB (JPG)\nUra_Galdakao_001.JPG 3 MB (JPG)\nUra_Galdakao_002.JPG 4 MB (JPG)\nUra_Galdakao_003.JPG 2 MB (JPG)\nUra_Galdakao_004.JPG 3 MB (JPG)\nUra_Galdakao_006.JPG 4 MB (JPG)\nUra_Galdakao_007.JPG 5 MB (JPG)\nUra_Galdakao_008.JPG 4 MB (JPG)\nUra_Galdakao_009.JPG 4 MB (JPG)\nUra_Galdakao_010.JPG 4 MB (JPG)\nUra_Galdakao_011.JPG 4 MB (JPG)\nUra_Galdakao_012.JPG 4 MB (JPG)\nUra_Galdakao_013.JPG 4 MB (JPG)\nUra_Galdakao_014.JPG 3 MB (JPG)\nENCAUZA_fase_3_Presentación... 3 MB (application/pdf)\nIngurumen sailburuordea (XII legealdia)\nAbiarazi berri dira Ibaizabalen Galdakaoko tartean ur-goraldiei aurre egiteko lanen lizitazioa\nURAk amaitu du Zadorrako uholdeen aurrean babesteko II. fasea, Gamarran ur handietarako 600 metroko ibilgu berri batekin\nURAk etxebizitzak kendu ditu Zaratamon eta Galdakaon, Ibaizabaleko uholdeen aurreko obren III. fasearen esparruan\nURAk hitzarmen bat proposatu du Mañaria ibaiaren edukiera hobetzeko eta Durangoko hirigunean uholdeak saihesteko


Kutsadura motak 4: kutsadura erradiaktiboa | Batx1agez's Blog\nKutsadura motak 4: kutsadura erradiaktiboa\nEnergia nuklearrak erradiaktibitate handiko hondakinak sortzen ditu, denboran oso luze irauten dutenak. Batzuek milaka urtetan sortzen dute erradiaktibitatea. Erradiaktibitatearen ondorioak guztiz hondagarriak dira. Irautearen irautez organismo batzuetatik besteetara transmititzen da erradiaktibitatea katea trofikoaren bitartez, eta goi mailako organismoetan, eta gizakiarengan azkenik, metatzen da. Gainera, nahikoa da dosi txiki bat erradiaktibitatearen ondorio hilgarriei berehala antzemateko. Plutonio gramo batek milioi bat pertsonarengan minbizia sortzeko ahalmena du. Erradiaktibitate ihesek sekulako ondorioak dituzte inguruan bizi diren pertsonen osasunarengan: bat-bateko abortuak, malformazio genetikoak umeki eta haurrengan, leuzemia, tiroide minbiziak, psikologia-arazoak…\n« Kutsadura motak 3: Kutsadura akustikoa\nKutsadura motak 5: Uraren kutsadura »


ASASAMek Buru Osasunaren Munduko Eguna ospatuko du . El Correo\nAurtengo festa urriaren 10ean izango da, “Zu bezalakoa naiz, nahiz eta zuk ez jakin“ lelopean\nBeste behin, ASASAM elkarteak aktiboki parte hartuko du Buru Osasunaren Munduko Eguneko ospakizunean. Aurtengo festa urriaren 10ean izango da, “Zu bezalakoa naiz, nahiz eta zuk ez jakin“ lelopean. Egitarau zabala prestatu dute gaixotasun mentalei lotutako arazoek guztioi eragiten digutela ohartarazteko, berau pairatzen duten herritarrak onar- tzeko dauden oztopoak hausteko elkarlanari heldu behar zaiola jakinarazte aldera, lan eskubidea gauzatu ahal izateko eta komuni- tatean parte hartzeko aukera izan dezaten.\n• Urriak 19, asteazkena\n18:30 Kultur Etxean diru-laguntza eta gizarte zerbitzuei buruzko HITZALDIA, Gotxon Villano Murgaren eskutik, Arabako Ospital Psikiatrikoko gizarte langilea dena.\n• Urriak 26, asteazkena\n18:30 HITZALDIA: “Buru gaixotasuna duten pertsonen babeserako neurriak: testamentuak, tutoretzak, pentsio planak…” Kultur Etxean, FEDEAFESeko zuzenbide zerbitzuko abokatua den Pedro Pardoren eskutik.


Señora Sariketaren bigarren edizioa maiatzaren 14an abiatuko da - KULTUR SHAREA\nLehen kanporaketa Hendaian izango da eta bigarrena Laudion maiatzaren 21ean. Finala, berriz, ekainaren 4an izango da Leitzan.\nHainbat bertsolarik eta bertsozale feministak antolatu zuten iaz lehen Señora Sariketa, tokiko herri eragileen eta mugimendu feministako kideekin elkarlanean, bertso plaza berriak sortu eta emakumeei zein azpiratutako identitateei ikusgarritasuna emateko asmoz. Aurten bigarrenez antolatu da, eta maiatzaren 14an abiatuko da Hendaian.\nLehen kanporaketa izango da Hendaiakoa, eta bigarrena maiatzaren 21ean jokatuko da Laudion. Azkenik, ekainaren 4an izango da final handia Leitzan. Sarrerak eskuragai daude dagoeneko www.bertsosarrerak.eus atarian.\nOraingoan hamalau bertsolarik hartuko dute parte. Lehen kanporaketan, Amaia Iturriotz Etxaniz, Aner Euzkitze, Ekhiñe Zapiain Arlegi, Irati Alcantarilla Urdanpilleta, Josune Aramendi Perez eta Paule Loizaga Legarra ariko dira kantuan. Hendaiako Enbata gaztetxean izango da saioa, 17:00etan.\nBigarren kanporaketan, Andere Arriolabengoa Bengoa, Ane Beloki Lopez, Ane Labaka Maioz, Irati Anda Villanueva, Leire Vargas Nieto eta Sarai Robles Vitas izango dira Laudioko Aiaraldea Ekintzen Faktoriako oholtzan, 18:00etatik aurrera.\nFinala Leitzako Herri Aretoan izango da, 17:00etan. Kanporaketa bakoitzetik sailkatutako bi bertsolariek abestuko dute, baita gonbidatu bereziak diren bi “señorek” ere; eguna iritsi aurretik iragarriko dira ohorezko bi parte-hartzaile horiek nortzuk izango diren.\nEmakumeei zein azpiratutako identitateei ikusgarritasuna emateko asmoaz gain, belaunaldien arteko aliantzak sendotzeko helburua ere badu Señora Sariketak, ahalduntze kolektiboaren bidetik, eta, beti ere, lurraldetasuna aintzat hartuta.\nTags: 2. Señora Sariketa\nIkur-diplomak iaz izendatutako urgazle berrientzat\nEuskal Herriko Bilgune Feministak eta Emaginek ‘Araka ditzagun gure bazterrak’ saiakera aurkeztu dute


BZP – Bizkaia Zientzia Plaza\nKultura Zientifikoko Katedra - UPV/EHU\n2021ko irailaren 17-28\nHamaika zientzia egun Bizkaian\nBigarren hezkuntzako (DBH 3. maila eta Batxilergoko 2. maila artean) ikasleei zuzendutako zientzia monologo lehiaketa da Ciencia Show, modu atsegin eta dibertigarrian gazteak zientziara eta teknologiara hurbiltzea helburu duena. Bizkaia Zientzia…\nZientziaren alor profesionalaren inguruko hainbat ikuspuntu eskainiko ditu ekitaldi honek. Esparru zientifikoko enpresa arduradunak, ikerketa zentruetako kideak eta zientifiko esanguratsuak publiko orokorrera zuzendutako 20 minutuko hitzaldiak egingo dituzte. Esperientziak, haien…\nPasa den urteko geldiunearen ostean, irailaren 24an eta 25ean, zientzia modu errazean gizarteratzea helburu duen Naukas Bilbao 2021 ekitaldia izango da Euskalduna Jauregian. Naukas.com plataforma eta UPV/EHUko Kultura Zientifikoko Katedraren eskutik datorkigun…\nUPV/EHUko Kultura Zientifikoko Katedrak eta Bidebarrieta Liburutegiak hilero antolatzen duten zientzia dibulgazio zikloa da Bidebarrieta Zientifikoa. UPV/EHUko Ikerketa Gizartean Zabaltzeko Zuzendaritzaren laguntzarekin antolatutako “Eboluzioa genero-ikuspegitik” hitzaldia izango da Bizkaia Zientzia…\nBi erakusketa izango ditu aurten Bizkaia Zientzia Plazak, biak ala biak Bilboko UPV/EHUko Bizkaia aretoan. “Eboluzioa genero-ikuspegitik” da lehena eta “Artea eta matematika” bigarrena. CENIEHren Kultura Zientifikoko Unitatearen “Eboluzioa genero-ikuspegitik”…\nOstirala 17 - Asteartea 28\nOstirala 24 - Larunbata 25\nAstroforentse, idazle, dibulgatzaile.\nBiologia zelularrean katedraduna.\nMinbiziaren epidemiologian postdoc eta medikuntza molekularrean PhD.\nBiologoa, UPV/EHUko irakaslea eta dibulgatzailea


Jaiotetxeko sehaskara itzulita borobildu dute bidaia Joxan Artze semeak eta Benita Agirre amak - Goierriko Hitza : Goierriko Hitza\nJoxan Artze eta haren ama Benita Agirre omendu dituzte Ataunen, Erroiondozar jaiotetxearen atarian\nJaiotetxeko sehaskara itzulita borobildu dute bidaia Joxan Artze semeak eta Benita Agirre amak\nOroigarri-plaka bat desestali dute Erroiondozar baserriaren atarian, Ataunikerrek jarria. Andoni Salamerok eta Carmen Esteban alargunak hitz batzuk esan dituzte\nCarmen Esteban alarguna./A. Maiz\nDuela urtebete itzali zen Joxan Artze Agirre poetaren (Usurbil, 1939 –2018) bizitzako bidaia. Baina, haren lanekin eta ekarpenekin ahaztu gabe, gogoratzen jarraitzen dute oraindik. Ataunen, gaur eguerdian, omenaldia jaso dute Artze zenak eta haren ama Benita Agirrek. Amaren jaiotetxe Erroiondozar baserriaren atarian, Aia auzoan, familiarteko, lagun eta jarraitzaile saldo bat bildu da, eguerdian. Atauniker kultur elkarteak oroigarri-plaka jarri du atarian, Artzeren ataundar jatorria oroituz hasi da ekitaldi xumea.\nJexux Aizpuruak sarrerako hitz batzuk esandakoan, Artzeren olerkigintzarako inspirazio iturri nagusi bat ekarri ditu hizpidera: natura. Bi erreka emaritsuren ur-hotsa hondotik entzuten zen bitartean, Erroiondozarren barrenean bat egiten baitute Agauntzak eta Aia-Iturrietak. Artzeren ama Benita Agirre, Erroiondozarren jaio zela, gaztetan neskame alde egin zuela, eta Usurbilen ezkondu eta familia izan zuela kontatu du Aizpuruak.\nAndoni Salamero poeta zumarragarra arduratu da okasioak eskatzen zuen olerkia irakurtzeaz. Artzeren beraren liburutik, ama eta espiritualtasuna (Artzeren literaturan gai errekurrenteak biak ere) uztartzen dituen ale bat leitu du. Carmen Esteban alargunak eta Ataunikerreko kide Joxerramun Munduatek desestali dute ondoren plaka. 1973an Artzek idatzitako Ama hil zaigu olerkia transkribatu dute altzairuzko oroitidazkian. Hitz batzuk ere esan ditu Estebanek ondoren, euskaraz, senar zenaren gomutan.\nEkitaldi xumea, Artzek idatzi eta Mikel Laboak musikatutako Txoriak txori ahots gora denen artean abestuz bukatu da. Aia auzoko Haitzarri elkartera arrimatu dira gero omenaldikoak, mokadutxoa egitera.\nEkitaldiaren hasieran, Jexux Aizpurua aurkezten./Aimar Maiz\nAndoni Salamero, Artzeren poesia bat errezitatzen./A. Maiz\n‘Txoriak txori’ abestuz bukatu da omenaldia./A.Maiz\nBenita Agirreren eta Joxan Artzeren omenezko plaka, Erroiondozarren./A.Maiz\nOmenaldian izan diren guztiak./A.Maiz\nErroiondozar baserria (ezker aldeko bizitzakoa zen Benita Agirre), eta atzean Erroi muinoa./A.Maiz\nCarmen Esteban alarguna./A.Maiz


Daltonismoa akats genetikoa da: akats hau duten pertsonak ez dira gai koloreak behar bezala bereizteko. Izen zientifikoa diskromatopsia da, baina “daltonismo” hitza erabiliagoa da. Arrazoia hauxe da: John Dalton zientzialariak deskribatu zuen akats hau, berak jasaten zuen akatsa, hain zuzen ere. Daltoniko guztiek ez dituzte kolore berberak nahasten, baina ohikoa izaten da berdea eta gorria nahastea; haatik morearen ñabardurak atzemateko gai dira, ikusmen normaleko pertsonak ez bezala.\nDaltonismoa akats genetikoa da: akats hau duten pertsonak ez dira gai koloreak behar bezala bereizteko. Izen zientifikoa diskromatopsia da, baina “daltonismo” hitza erabiliagoa da. Arrazoia hauxe da: John Dalton zientzialariak deskribatu zuen akats hau, berak jasaten zuen akatsa, hain zuzen ere. Daltoniko guztiek ez dituzte kolore berberak nahasten, baina ohikoa izaten da berdea eta gorria nahastea; haatik morearen ñabardurak atzemateko gai dira, ikusmen normaleko pertsonak ez bezala. Akats genetiko hori herentziaz jasotzen da eta X kromosomari lotutako alelo azpirakor baten bidez transmititzen da. Horrela, gizonezko batek X kromosoma akastuna jasotzen badu, daltonikoa izango da. Aldiz, emakumezkoetan daltoniko izatea nekez gertatzen da, bere X kromosoma biek izan behar bailukete akastunak. Normalagoa da, emakumeak akatsaren eramaile izatea (X kromosoma batean bakarrik dutenean). Transmisio genetikoa hemofiliarena bezalakoa da, sexuari loturiko herentziaren arauak jarraitzen baititu. (eu)\nDaltonismoa akats genetikoa da: akats hau duten pertsonak ez dira gai koloreak behar bezala bereizteko. Izen zientifikoa diskromatopsia da, baina “daltonismo” hitza erabiliagoa da. Arrazoia hauxe da: John Dalton zientzialariak deskribatu zuen akats hau, berak jasaten zuen akatsa, hain zuzen ere. Daltoniko guztiek ez dituzte kolore berberak nahasten, baina ohikoa izaten da berdea eta gorria nahastea; haatik morearen ñabardurak atzemateko gai dira, ikusmen normaleko pertsonak ez bezala. (eu)


finala | GABIRIARRAK\nMaialen Akizuk larunbat arratsaldean kantatuko du Euskal Herriko eskolarteko bertso finalean\nPosted: 2011/06/16 in Bertsolaritza, Kultura, Lehiaketak\nEtiketak: agurain, bertsoak, bertsolariak, euskal herriko eskolarteko 23. txapelketa, finala, maialen akizu, maiteder sasieta, naroa sasieta\nGipuzkoako Eskolarteko Bertsolari Txapelketa irabazi ondoren, Maialen Akizu Bidegainek larunbatean parte hartuko du Euskal Herriko finalean, Ikastolen Elkarteak eta Euskal Herriko Bertsozale Elkarteak lankidetzan antolatua. Helduen mailan (14-18 urte artekoak) ariko da Maialen, gabiriar jatorriko 15 urteko urretxuarra. Denera 11 bertsolarik kantatuko dute helduen finalean; euskal herrialde bakoitzeko bina laguni dagokien arren, Zuberoakorik ez da aurten, eta Nafarroa Beherekoa bakarra. Datu modura, Maialen da hamaika finalisten artetik gazteena, gainontzekoak 1993an, 1994an edo 1995ean jaioak dira.\nEuskal Herriko 23. Eskolarteko Bertsolari Txapelketaren (2011) kartel iragarlea.\nEuskal Herriko eskolarteko bertsolari txapelketak 23. aldia du. Agurainen (Araba) jokatuko da, etzi, ekainak 18, goizean 14 urte arteko gaztetxoen finala (11:00etan hasita), eta arratsaldean helduena (15:30ean). Aguraingo Harresi aretoan dira saioak.\nHauexek dira helduen mailako finalistak:\nMaialen Akizu Bidegain (Urretxu, Gipuzkoa, 1996).\nEñaut Martikorena (Hernani, Gipuzkoa, 1995).\nAmaia Lasaga (Gasteiz, Araba, 1994).\nPaula Amilburu (Aramaio, Araba, 1993).\nNerea Ibarzabal (Markina, Bizkaia, 1994).\nImanol Uria (Algorta, Bizkaia, 1993).\nMaddi Ane Txoperena (Hendaia, Lapurdi, 1994).\nMaddi Sarasua (Itsasu, Lapurdi, 1995).\nMikel Cherbero (Irulegi, Nafarroa Beherea, 1995).\nJosu Sanjurjo (Lesaka, Nafarroa, 1993).\nIrati Majuelo (Iruñea, Nafarroa, 1993).\nEgin beharreko lanak bi atal izango ditu. Lehenbizi, guztiek, agur bana, binaka ofiziotan 8ko handian (bina bertso) eta binaka ofiziotan 8ko txikian (hiruna bertso) egin beharko dute. Ordura arteko puntuaketak pasatuko du galbahea, eta sei lehenbizikoek egingo dute aurrera, kartzelako lanari ekiteko.\nKartzelako fasean puntuari erantzun eta gaia emanda bina bertso (gehienez bost puntuko neurrian) bota beharko dituzte.\nHori helduen mailari dagokionez. Goizean gaztetxoen finala jokatuko da, 14 urte artekoena. Hor ere bazuen eskubidea gabiriar jatorriko eta Maialenen ahizpa Leire Akizu Bidegainek kantatzekoa, baina ez zaio aukerarik suertatu. Herrialdekako txapelketak taldeka egin dituztenez (lau kidek osatua), eta Euskal Herriko finalean probintzia bakoitzeko gehienez bi bertsolari egon daitezkeenez, ez zaio egokitu Leireri. Goierri-Elgoibar taldean kide izan zituen Paul Iruretagoiena ataundarrak eta Aizpea Garmendia lazkaotarrak kantatuko dute, Gipuzkoaren ordezkari.\nEH eskolarteko bertsolari finala 2011-6-18 (PDFa)\nHala ere, Aguraingo Euskal Herriko finalean gabiriar jatorriko bakarra ez da Maialen izango. Aurkezle eta gai jartzaile lanak Naroa Sasieta Muruak egingo ditu, eta idazkari eta prentsa arduradun Maiteder Sasieta Murua ahizpa izango da. Elizalde eta Agerretxemendi, Euskal Herriko finalean presente, beraz.\nPosted: 2011/03/25 in Bertsolaritza, Ekitaldiak, Gizartea, Kultura, Lehiaketak\nEtiketak: aztiri saria, aztiri-bat, aztiria, finala, martxoan bertsoa, osinalde, urretxu\nGaur-biharretan bertsoz hornituko dute asteburuko kultura agenda bertsolari gabiriarrek eta Gabirian jokatuko den saio batek. Gaur, ostirala, Urretxuko gaztelekuan da hitzordua, 23:00etan. Martxoan Bertsoa txapelketa herrikoian hiru gabiriar ariko dira kantuan, Gabiri2 taldean: Jokin Murua, Gorka Maiz eta Oier Oiarbide. Lehiaketa irabazteko faborito dira, sailkapen fasean puntu gehien bilduta haiek igaro zirelako lehen postuan. Erro Okocha ber bi taldea (Amaia Iturriotz, Mikel Iturriotz eta Ekain Aseginolaza) eta Lasatarrak (Antton Fernandez, Uxue Fernandez eta Jorge Andueza) izango dituzte kantu lagun. Duela bi urte, 2009an, Jokin Muruak eta Oier Oiarbidek bururatu zuten txapela, orduan hirukotea Endika Igartzabalekin osatuta, Mihiluzeak taldean.\nBihar, larunbata, bestetik, Osinalde bertso sariketari ekingo zaio Aztiriko Aztiri-Bat elkartean. Aztiri Saria jokatzeko sei bertsolari gazte gonbidatu dituzte, eta epaileek puntuazioz hautatutakoak igaroko dira Osinaldera, apirilaren 16an finalean aritzeko.\nHauek dira Aztiri Sarian parte hartuko duten berstolariak:\nJulen Agirre (Beasain).\nOdei Barroso (Urruña).\nAnder Solozabal (Gasteiz).\nManex Mantxola (Urretxu).\nMikel Olaizola (Elgoibar).\nNekane Zinkunegi (Errezil).\nGai-jartzaile eta aurkezle lanetan Jokin Matxinandiarena jardungo da. Lehenengo afaria izango da Aztiri-Bat elkartean, bihar, 20:30ean hasita. Ondoren da bertso saioa, entzuleentzat sarrera libre dela.


Fibrinogenoa odol-plasman dagoen proteina disolbagarria da, odolaren gatzapen edo koagulazio prozesuan parte hartzen duena. Izan ere, fibrinogenoa fibrina bihurtzen denean odolbildua sortzen da, odoljarioa ekiditen duena.\nTronbina izeneko entzimak katalizatzen du fibrinaren sorrera, fibrinogenotik abiatuta. Fibrinogenoa disolbagarria da plasman, eta fibrina disolbaezina. Sare tridimentsionala eratzen du fibrinak kristalizatzen duenean, odolbildua osatuko duena.\nAzken aldaketa 25 azaroa 2021(e)an, 19:47(e)tan\nOrriaren azken aldaketa: 25 azaroa 2021, 19:47.


Moluskuak - Bibalbioak | Kantaur\nCardiidae familian kokatzen dugu. Bere maskorra 22 edo 28 saihets ezberdinek osatzen dute. Kolore zuri-horixkak konposatzen dute bere oskola. Ia triangelu forma dauka eta 6zm-tara iritsi daiteke. Ondar hondoetan aurki daiteke (azalera beraren azpian).\nVeneridae familian kokatzen dugu. Espezie honek oskola laua eta ia tengeluarra da eta bere egitura oso sendoa da. Maskorra 2,5zm-tara hel daiteke. Kolore ezberdinak izan ditzake; gorria, arrosa, horia eta marroia. 100m-ko sakoneratan aurki daiteke (legar kantitate handiak dauden tokietan, bereziki).\nItsaso substratuarekin kontaktuan egoteagatik, egitura sendo bat aurkezten du. Orokorrean, forma barietate asko dituzte, baina ezagunenak forma luzeak izaten dira. Hazkunde-lerroak maskorra beran zehar nabari daitezke. Oskolak 20zm-ko luzera eduki dezake. Kolore zuri, hori edo marroia edukitzen dute.\nEspezie hau Donacidae familiaren partaide da. Bibalbido honek, oskol sendo bat dauka, baita azalera liso bat ere (4zm-ko luzera edukitzera hel daiteke). Tonalitate ezberdinak dauzka, baina orokorrean, marroiak, horiak edo grisak dira nagusi. Banda konzentriko eta erradial batzuk kolore ilunekin tartekatu ohi dira.\nMolusku mota hau “venérido” familian kokatzen da. Galiziako itsasoan da nagusi. “Dosinia Exoleta”-ren egitura antzekoa du (konposaketa obalatua eta distiratsua). 33mm-ko tamaina izatera hel daiteke eta kostaldeko hondar finean bizitzeko ohitura du, betiere lurperatuta dagoelarik.\nHauen maskorra 3zm-tara hel daiteke. Egiturari dagokionez, tamaina eta forma eraldatu dezakete (ertz biribilak ditu). Ur azpiko mendietan bizi ohi dira.\nLimidae familian kokatzen dugun txirla txikia da. 2,5zm-ko tamaina edukitzera hel daiteke. Tonu zuriak izan ohi ditu, baina denbora aurrera doan heinean, iluntzen doa. Mantu gorrixka du eta bertan hedapen batzuk ageri zaizkio. 100m-ko sakoneratan bizi da (zonalde harritsuetan).\nEspezie honen oskola ahula eta mehea da. Kanpoko nahiz barruko azalera distiratsua du eta kolore arrosak nabarmentzen zaizkio. Egitura lerro kontzantrikoak ikusi daitezke. Espezie hau kostaldean bizi da (hondar finean, konkretuki). 5-12zm-ko sakoneratan lurperatzeko ohitura izan ohi du.\n90zm-ko sakoneran bizi diren molusku bibalboak dira. Hondarrean sedimentu toxikoa gorde dezakete. Oskolak ahulak edukitzegatik dira ezagunak. Ipar itsasoko harezko sedimentuetan aurki daitezke.\nEspezie mota hau bibalbioen artean kokatzen dugu. Mytilidae familiaren barne dago. Bere maskorra 12zm-ko luzerara hel daiteke. Kolorazio beltz eta more bat aurkezten du. Kanpotik ikusita distiratsua da eta barrutik, ordea, kolore grixaska dauka. 60m-ko sakoneratan bizi izaten da.\nBibalbo honek 15 edo 25mm-ko oskola izan dezake. Forma luzea eta puztua edukitzen du. Maskorrean, hazkunde lerroak antzematen dira eta lokatzean edo haitzetan sortzen dituzten zuloetan bizi izaten dira.\nTxirla mota hau Phola familian kokatzen dugu. Maskorrak 13 edo 15zm-ko luzera eta kolore aldetik hori argitsu edo gris argia izan dezake. Ez ditu ur sakonak gustuko eta haitzen, egurren edota hondare artean ager daiteke.\nOskolak 6,5zm-ko diametroa du eta kolore zuri, hori edo gorria izaten du. Maskorraren egitura mehea da, baita sakona ere. Hazkunde lerroak ditu oskola osoan zehar. Hondarrean lurperatzeko ohitura dauka (20zm lurperatu daiteke). Itsas kostaldeetan eta hareazko estuarioetan bizi da.\nMolusku hauen oskola 20mm edukitzera hel daitezke. Bere egituran kolore zuriak eta horixkak dira nagusi. Hazkunde lerroak antzeman daitezke beren maskorretan. Ertz biribilduak ditu eta itsas bazterretan bizi izan ohi dira (100m-ko sakoneratan).


“Herriek ez, baina jendeek errefusatzen ahal dute kontagailua” | “Herriek ez, baina jendeek errefusatzen ahal dute kontagailua” – iparraldekohitza\n“Herriek ez, baina jendeek errefusatzen ahal dute kontagailua”\nOzazen eta Irurin, Hauzen bezala, Linky kontagailuen kontrako erabaki bat bozkatu zuten kontseiluan. Auzitegi administratibora deituak izan ziren, eta deliberoak behin-behinean ezeztatu zizkieten.\nMaite Etxeberria eta Johañe Etxemendi. Auzapezak\nLehen auzira Ozaze, Iruri eta Hauzeko auzapezak joan ziren. Iragan maiatzaren 5ean, dei auzia izan zen, baina, hiru auzapezak ez zirenez joan, ez dute oraindik erabakiaren berri ukan. Uste dute 2017an hartu deliberoak behin betiko ezeztatuak izan direla.\nNola hartu zenuten deliberoa bakoitzak zuen herrian?\nJOHAÑE ETXEMENDI: Aipatzen zen herritarren artean. Hala abiatu zen, eta galdera ere egin zen herriko kontseiluetan deliberoak hartzeko.\nMAITE ETXEBERRIA: Ozazen, aldiz, jakin genuelarik ari zirela kontagailu horiek ezartzen eta jendea hasi zela mugitzen, kontseiluko jende batzuk hasi ginen zuzenki kontseiluan aipatzen. Ikusi genuen delibero bat hartzen ahal zela, orduan uste baikenuen kontagailu horiek gure gain zirela. Uste horretan hartu genuen deliberoa, gure lehen argumentua zelarik herritarrak babestea.\nLinkyren kontrako argumentu desberdinak badira. Zein nagusitu da zuen eztabaidetan?\nJ.E.: Hatsarrean bereziki zen etxeetan sartzeko istorio hori. Uhinei lotu problemak ere, geroz eta gehiago baitira eta bagenuen herrian horrekiko minbera den bat.\nM.E.: Uhinena bazen, baina bada ere gure kontagailuak biziki ontsa ibiltzen direla. Gaur egun hainbeste aipatzen da hondakin gutxiago beharko genukeela bota eta… hor aldatuko dituzte milaka kontagailu ontsa ibiltzen direnak, batzuk aski modernoak direnak… Orotara 35 milioi kontagailu aldatuko dira. Hori kostatzen dena ere, bost edo zazpi miliar euro. Nork pagatuko du hori? Enedisek erraten du ez dugula guk pagatuko —abonamendua dugunok— baina gutxi ohartuz edo segur da pagatuko dugula, behar dute pagarazi noizbait. Nahi nuke azpimarratu ere gure datu pertsonalak bilduko dituztela eta pentsatzen ahal da datu horiek guztiak industriari saltzen ahal dituztela.\nNola joan zen auzia?\nM.E.: Auzitegian, Pauen, harritu ziren gu ikusiz. Enedisek bazuen bere abokatua, eta bazen prefeturako ordezkari bat ere. Aski interesgarria izan zen, elkarrizketa bat sortu baitzen epailearekin. Berak gelan zirenei erran zien datuak ez zabaltzeko behar direla dokumentuak izenpetu…\nJ.E.: Eztabaida bat izan zen. Bazen Enedisen abokatua, eta hura ez zen batere plantatua guri buruz aritzeko. Estakuru oso arinak bazituen, gure argumentuak Internetekoak zirela eta beste. Espero zuen beste abokatu bat ukaitea parean, legedia istorio izan zela.\nM.E.: Epaileak berak erran zion argudio arinak zituela.\nBehin-behinean zuen deliberoak ezeztatuak izan ziren.\nM.E.: Hori aitzin erran behar da guk bakarrik delibero bat hartu dugula, eta Enedisek hiru edo lau gutun igorri dizkigu, 50 orriko txosten bat… zenbat diru! Gure deliberoa behin-behinean ezeztatu zuten, eta joan den maiatzaren 5ean dei auzia izan zen, eta hartua lukete —ez digute oraino jakinarazi— deliberoa behin betiko ezeztatzeko erabakia. Beren arrazoinamendua zen Europa mailako legedian 2022. urterako kontagailu guztiak kanbiatzeko erabakia hartu dela Europako Parlamentuan, baina Frantziak —besteek baino hobeki egiteko— bere egin du lege hori Notre legearen barnean, eta, ondorioz, ezin dugu kontra egin.\nJ.E.: Erran behar da ere Frantziako Kontuen Batzordeak txosten bat egin duela erranez ez dutela interesik atzematen kontagailu horietan eta soilik Enedisentzat ontsa dela.\nHorren ondotik uste duzue herriek zerbait egiten ahal dutela Linkyren kontra?\nJ.E.: Legez ez dugu ahal. Ontsalaz kontagailuen jabeak etxeko jabeak dira. Herriek ez, baina jendeek errefusatzen ahal dute kontagailua; epaileak ere erran zuen.\nM.E.: Onartzen ahal duzu etxean ez sartzea, kontagailua barnean bada. Baina zer egiten dute? Kostaldean baratzeetan sartzen dira, kontagailua aldatzen dute, eta ez da deus pasatzen. Aldatzen dutenak ez dira Enedisekoak, kontratu mugatuak dituzten langileak dira…\nEuskal Elkargoan zerbait egiteko intentziorik ba ote da?\nJ.E.: Baionako istorioa bera ikusirik nola ari den… Hasteko, erran behar da kostaldearen parte batean kontagailuak plantatuak direla. Elkargoan behin aipatu zen, baina ez zen sekula ikertua izan.\nM.E.: Ikusirik Baionako Herriko Etxearen jarrera dela desmartxa indibidualak bultzatzea, jarrera argia da. Guk deliberoa hartu dugu, baina ikusiz ez duela inora eramaten, lege mailan trabatua dela bai Europako energia kodearen bidez baita Frantziako legeetan ere… orain norberak edo taldeka hartu behar da arazoa. Gutxienez, traba dezagun halako kontagailuak ez ditzaten ezar.\nPalestinarekin elkartasuna, Baionatik\nEskas bat betetzeko asmoz\n‘Aste normal bat’ (Galtzagorri) urtarrila 15, 2021\nJustizia trantsizionala ikergai urtarrila 15, 2021\nAhalduntzea ekonomia sailean urtarrila 15, 2021\nMaitena Thikoipe: “Hunkitzea harreman mota funtsezkoa da adinekoentzat” urtarrila 15, 2021\nEtxeratze agindua 18:00etan ezarriko dute Ipar Euskal Herrian urtarrila 14, 2021


Txina Torloju Lokatza Balbula API6A Fabrika eta fabrikatzaile estandarretarako | Cepai\nLokatza balbulak estandarrak API 6A 21. edizio berriarekin bat datoz eta H2S zerbitzurako material egokiak erabiltzen dituzte NACE MR0175 arauaren arabera.\nCEPAIren Lokatza balbulak, baldintza urratzaileetan zerbitzu astunetarako zerbitzu fidagarria eta olio-eremuko zerbitzuaren eskakizun gogorretarako bereziki diseinatua. Lokatza balbularako diseinuak zigilu leuna eta metalez metalezko egiturak ditu, torloju bikoitza, azkar ireki eta itxi, zigilu fidagarriak bizitza luzea egiten du eta kapota erraz kentzen da balbularen atal guztiak bereiztu beharrean ebakiak egiaztatzeko. CEPAIk duen konexioa da brida, batura, torlojua eta soldadura mota.\n◆ Presio altuko nahasketa lineak\n◆ Presio altuko zulaketa sistemako bloke balbulak\n◆ Ekoizpena biltzeko sistemak • Ponpako kolektore blokeko balbulak\nIzena Lokatza Balbula\nEredua Brida motako lokatza balbula / batasun mota lokatza balbula / soldadura mota lokatza balbula / torloju mota lokatza balbula\nPresioa 2000PSI ～ 7500PSI\nDiametroa 2 "～ 5" (46mm ～ 230mm)\nLauza mugikorreko gat diseinua\n"T" zirrikituaren zurtoina duen lauza-ate batek atea eserlekura flotatzea ahalbidetzen du presioari erantzuten dion zigilu estuagoa eskainiz.\nLerroko eremuak konpontzeko gaitasuna\nBoneta erraz kentzen da barruko piezak ikuskatzeko edo / eta ordezteko, balbula linetik atera gabe. Diseinuaren inplizitu horrek zerbitzu azkarra eta erraza ahalbidetzen du tresna berezirik behar izan gabe.\nPisu astuneko errodamenduak\nZurrunbilo errodamendu handiek eta pisu handikoek momentua murrizten dute. Urradurari erresistenteak, pieza bakarreko eserlekuen diseinua.\nEserlekuaren multzoa altzairu herdoilgaitzezko bi txertatze / euskarri eraztunek osatzen dute, elastomero elastikoa behin betiko lotuta.\nElastomeroak itxitura estua eskaintzen du urratzaileetan zerbitzu luzeetan erabili ondoren. Altzairu herdoilgaitzezko eraztunak korrosioa eta higadura erresistenteak dira. Eraztunak bereziki diseinatuta daude elastomeroari lotura-erresistentzia maximoa bermatzeko. Pieza bakarreko diseinuak zelaiaren ordezkoa errazten du.\nEserlekuaren lerrokadura blokeatzea\nEserlekuaren multzoa eserlekua balbularen beheko aldean ainguratzen duen "blokeo oskol" metalikoarekin diseinatuta dago. Diseinu honek eserlekuen lerrokatze zehatza bermatzen du fluxurako gutxieneko erresistentziarekin.\nGorputzaren higadura eraztunak\nGainazalean gogortutako aleazioaren gorputzeko higaduraren eraztunak eserlekuaren bi aldeetan gordetzen dira Eraztun horiek balbularen bizitza luzatzen dute eserlekuaren zuloaren inguruan gorputza kaltetu dezaketen higadura higatzailea xurgatuz.\nGoranzko zurtoinaren diseinua\nDM 7500 modeloak goranzko zurtoinaren diseinua erabiltzen du, hariak lineako euskarritik isolatu eta babesten dituena. Goranzko zurtoinak atearen posizioa ere adierazten du.\nIkusmenaren kokapen adierazlea\nPosizio argiaren lentearen bidez operadoreak balbula irekia edo itxia den ala ez zehazteko aukera ematen du. Lente adierazleak zurtoinaren hariak eguralditik babesten ere laguntzen du.\nZurtoin-paketatzea ordeztu daiteke boneta balbulatik (3 "- 6") kendu gabe mantentze-lanak egin behar direnean aurrezteko (oharra: mantentze-lan hau egin aurretik lineako eta balbulako presioa arindu behar da).\nFluxuan garbitutako diseinua\nGorputzaren barrunbearen eremua fluidoaren fluxuak etengabe "hustutzea" ahalbidetzeko diseinatuta dago. Ekintza horri esker, balbula "lixatzea" saihesten da, baita kanalizazio instalazioetan ere.\nAurreko: Ate Balbula Hidraulikoa\nHurrengoa: Bi pieza forjatzen dituen bola balbula flotatzailea\nLokatza Atea Balbula\nLokatza Atea Balbula Fabrikatzaileak


Enpresa erabakiak berme juridikoarekin\nEnpresen Administrazio eta Zuzendaritzako eta Zuzenbideko gradu bikoitza Deusto Business Schoolen eta Zuzenbide Fakultatearen prestakuntza programa konbinatua da. Aukera emango dizu enpresa eta erakundeen erronkei ausardiaz erantzuteko eta enpresa eremuan kaudimen juridikoa bermatzeko.\nZure lanbide ibilbidea enpresa esparrura zein esparru juridikora bideratu ahal izango duzu, bai eta bi eremuetako gaitasunen konbinazioa berariaz balioesten duten lanpostuetara ere.\nGai izango zara:\nEnpresa proiektuak planifikatu, antolatu, zuzendu eta abian jartzeko, baliabideak (giza, finantza, teknologia… baliabideak) efizientzia ekonomikoarekin eta konpromisoz eta etikaz kudeatuz, ingurune globalizatuan.\nLegeak interpretatu, defendatu eta aplikatzeko, euren oinarrian dauden balioak zein diren eta gizartezko bizitza zein ordenaren arabera antolatu nahi den jakinez.\nZure lan jarduna zuzenbide esparruko lan arlo nagusietan garatzeko.\nAnalizatzeko eta arrazoitzeko gaitasuna baduzu, ikasteko ongi antolatzen bazara eta langilea bazara.\nZure ideiak defendatzea eta argudiatzea gustuko baduzu, ekintzailea bazara eta taldean lan egin nahi baduzu.\nEkonomia eta zuzenbidea gustuko badituzu, batez ere enpresa proiektuen garapenari begira…\nBai zuzenbidea eta bai enpresen kudeaketa gustuko badituzu, gradu bikoitz honekin enplegagarritasun eta etorkizun handiko profil balio anitzekoa lortuko duzu.


AHTa egin ordez egungo trenbidea modernizatzeko eskatu dute Agurainen - - Alea.eus\nAHTa egin ordez egungo trenbidea modernizatzeko eskatu dute Agurainen\nBerria 2018-06-24 18:43\nAguraingo kaleak zeharkatu ditu manifestazioak. ALEA\nAguraingo kaleak bete zituen larunbatean AHTrik Ez plataformak deitutako manifestazioak. Espainiako Gobernuak Iruñea eta Gasteiz AHT bidez lotzeko proiektua bertan behera uzteko eskatu dute manifestariek. Arabako lautada zeharkatuko duen trenbide berri bat eraikitzea aurreikusten du proiektuak, eta salatu dute "suntsitzailea" dela egitasmo hori.\nPlataforma pozik agertu da mobilizaziorako deialdiak larunbatean izan zuen erantzunarekin. Nabarmendu duenez, Madrilek aurkeztu duen proiektuaren kontrako jarrera "erabatekoa" da Arabako lautadan, eta bestelako irtenbide baten beharra defendatzen dute hainbat alderditako ordezkariek. Gaurko manifestazioan parte hartu dute Donemiliagako alkate David Lopez de Arbinak (EH Bildu), Asparreneko alkate Txelo Auzmendik (EH Bildu), Aguraingo alkate Iñaki Berazak (EAJ) eta Dulantziko alkate Joseba Garitagoitiak (DTI).\nErredakzioa 2018 eka 22 Lautada Agurain


Gabonetarako kiroldegian ze jolas nahi dituzten erabaki dute umeek - Bergara - Goiena.eus\nGabonetarako kiroldegian ze jolas nahi dituzten erabaki dute umeek\nMonika Belastegi 2014-11-21 13:18\nTaldetan banatuta egin zituzten proposamenak neska-mutikoek egubakoitzean, osoko bilkuren aretoan.\nAurreko egubakoitzean Udaleko Gazteria eta Hezkuntza arduradunek herriko neska-mutikoekin egindako batzarrak eman ditu fruituak.\nGabonetako oporretan zer egotea nahi duzu? galderari erantzuna emateko batzarra egin zuten udal ordezkariek Lehen Hezkuntzako 9 eta 12 urte arteko neska-mutikoekin eta galderak dagoeneko badu erantzuna: urtarrilaren 3an, 4an, eta 5ean —egun horretan goizez bakarrik— Labegaraietako kiroldegia jolasgune bilakatuko da adin tarte horretako gaztetxoendako, eta, besteak beste, tirolina, zezen mekanikoa, eskulan tailerrak eta dantzarekin lotutakoak egongo dira, gaztetxoek hala erabakita.\nHerriko hiru ikastetxeetako –gonbidapena ikastetxeen bitartez egin zitzaien gaztetxoei– 38 neska-mutikok hartu zuten parte osoko bilkuren aretoan egindako batzarrean, eta, taldeka jarrita, idatziz zein marrazki bidez azaldu zituzten euren proposamenak.\nEgoki baloratu dute ekimena\nGaztetxoek oso ondo baloratu zuten bileran Udalak euren iritzia eskatu izana eta eurekin batera Gabonak planifikatzea. Udaletik, bestalde, Leire Iruin Gazteria eta Hezkuntzako zinegotzia eta Nagore Narbaiza sail horretako teknikaria izan ziren bileran eta eurek ere bileraren oso balorazio positiboa egin dute: "Umeek jarrera positiboa eta parte-hartzailea azaldu zuten", esan du Nagore Narbaiza teknikariak.\nParte-hartze kultura hedatu\nUdaletik aurreratu dutenez, batzar hori egitea erabaki zuten umeak eurak izan zitezen protagonista Gabonetan antola daitezkeen ekintzak erabakitzeko orduan. Baina beste helburu sakonago bat ere badu egitasmoak: umeen artean herri dinamikan parte hartzeko kultura zabaldu nahi dute Udaletik, "eta horretarako ezinbestekoa da txikitatik hastea", esan dute udal arduradunek. "Argi daukagu parte hartuz ikasten dela parte hartzen", azpimarratu dute.\nHelburua hori izanik, eta egubakoitzeko bileraren balorazio positiboa egin ostean, aurrera begira halako batzar gehiago egingo dituztela aurreratu dute Udaleko Gazteria eta Hezkuntza Sailetik.\nGabonetan ekintza gehiago\nUmeen Gabonetako oporretako aisialdi eskaintza oparoa izango da aurten. Esandako 9 eta 12 urte arteko gaztetxoendako kiroldegiko guneaz gain, beste bi gune ere egongo dira, 8 urtera arteko neska-mutikoendako.\nAlde batetik, eta berrikuntza moduan, Martinez de Iralako gimnasioan tailerrak eta ikuskizunak egongo dira abenduaren 26tik 30era bitartean. Jardun euskara elkarteak kudeatutako txokotan banatuta, globoflexia, sukaldaritza eta makillajea bezalako tailerrak egongo dira eta horren guztiaren osagarri, egunero, 18:30ean, ikuskizun bat.\nBeste alde batetik, urtarrilaren 2tik 4ra urteroko jolasgunea jarriko dute Udal Pilotalekuan, hori ere 8 urtera artekoendako.


Gipuzkoako Jubilatuen XXVIII. Ibilaldi Neurtua izango da urriaren 20an Legorretan eta Itsasondon - Legorretako Udala\nUrriaren 20an izango da Gipuzkoako jubilatuen ibilaldi neurtua, Legorretan, 10:30etan hasita. Ibilaldiak, ordea, bi herri hartuko ditu, Legorreta eta Itsasondo, eta bi herrietako jubilatuen elkarteak eta udalak ibili dira antolaketa lanean, elkarrekin. Egunean bertan ere boluntario ugari ibiliko da lanean.\n11:00: Irteera, Legorretako plazatik.\n12:00: Hamaiketakoa Itsasondoko plazan.\n13:30: Kontzentrazioa, Legorretako plazan.\n14:15: Kalejira Kuxkuxtu txarangarekin.\n14:30: Bazkaria, Harripila kiroldegian.\n2019 Maiatzak 21 Ostiralean, maiatzak 24, herriko musika eskolako kontzertua Herri Antzokian\n2019 Maiatzak 20 Etzi, maiatzak 22, IRAKASLE GAIZTOAK antzezlana Herri Antzokian\n2019 Maiatzak 17 Danborrada ensaioak


Haurrak urak eta saneamenduak duten garrantziaren inguruan sentsibilizatzea | UNICEF\nHaurrak urak eta saneamenduak duten garrantziaren inguruan sentsibilizatzea\nUNICEF Kantabria-ko Batzordeko Zuzendaritza Juntako kideek, uztailean zehar udako surf kanpamenduetan sentsibilizazio ekimenak garatu zituzten, UNICEFek Rivamontarn al Mar-eko udalarekin eta Kantabria-ko Surf Federazioarekin duen lankidetzari esker.\nEkimen hauetan surf eskola desberdinetako 180 ikasle baino gehiagok parte hartu zuten. Helburua, haurren egoera ezagutzera ematea eta haurrak munduko haur guztiek dituzten oinarrizko eskubideen inguruan kontzientziatzea da, ur edangarria eta saneamendua eskuragarri izatearen garrantzia azaltzeaz gain.\nUr edangarririk eta saneamendurako zerbitzu egokirik eskuragarri ez izateak, egunero milaka haur gaixotzea eta hiltzea sortzen du, beherako gaixotasunekin zuzeneko harremana baitute eta hauek haurren heriotza sortzen duen bigarren kausa dira. Bost urtetik beherako 4.000 haur inguru hiltzen dira egunero ur edangarririk eta saneamendu egokirik eskuragarri ez izateagatik.\nUr, saneamendu eta higiene arloan UNICEFek gauzatzen dituen programak funtsezkoak dira haurren biziraupenerako. Gaur egun,780 milioi pertsona baino gehiagok ez duteur edangarrizko iturri egokirik eskuragarrieta 2.500 milioi pertsona baino gehiagok ez dute saneamendu sare egokirik eskuragarri.


Hainbat jarduera izango dira ekainean Arabako parke naturaletan | El Correo\nZurekinHainbat jarduera izango dira ekainean Arabako parke naturaletan\nHainbat jarduera izango dira ekainean Arabako parke naturaletan\nZenbait jarduera antolatu dira Valderejo, Izki, Gorbeia eta Aizkorri-Aratz parke naturaletan\nPAUL PICADO Viernes, 31 mayo 2019, 22:15\nEkaina parke naturalen hilabetea izango da, izan ere, hainbat jarduera antolatu dituzte hilabete osoan zehar Valderejo, Izki, Gorbeia eta Aizkorri-Aratz parke naturaletan. Joan den asteburuan hasi dira jarduerak, Valderejon, eta ekaineko azken asteburuan azken jarduera izango da, Lalastran.\nBesteak beste lantegiak eta jolas eta hezkuntza jarduerak antolatuko dira asteburu guztietan. Horrela, joan den asteburuan, Bioblitz izeneko jarduera egin dute Valderejon, non bi egunetan animalia eta landare espezieen inbentarioa egin duten. Hurrengo jarduera ekaineko bigarren asteburuan izango da, Izkin. Hor, larunbatean, ilargi eta planeten behaketa egingo da, Korresen, 22:00etatik 00:00etara. Jarduera doan izango da. Igandean, berriz, Gorbeiara igoko da. Goizeko jarduera izango da, 08:00etatik 15:00etara. Jarduera hau ere doan izango da.\nEkainaren 15ean, Aizkorri-Aratz parke naturalean, industriaren eta paisaiaren arteko harremanari buruzko hitzaldia izango da, Araian, 10:00etatik 14:30era. Jarduera honetan parte hartzeko 1 eta 2 euro artean ordaindu beharko da. Ekainaren 30ean beste jarduera bat egingo da Izkiko parke naturalean. Hain zuzen ere orkideak aztertu egingo dira, Korresen, 10:30etik 13:30era. Jarduera honetarako 1 eta 2 euro artean ere ordaindu beharko da. Azken jarduerak Valderejon izango dira, ekainaren 29 eta 30ean. Asteburu horretan, desagertzeko arriskuan dagoen Apollo espezieko tximeletak bilatuko dira, Lalastran, 10:00etatik 14:00etara. Jarduera honen prezioa 1 eta 2 euro artekoa izango da.